Προβολή αναρτήσεων από Φεβρουαρίου 9, 2014\nΝαξιώτικη Αποκριά 2014 | Γάμος Αριάδνης Διόνυσου | Λαμπαδηφορίες | Καρναβαλι...\nΑπό Naxos Plus - Φεβρουαρίου 15, 2014\nΓια 4η συνεχόμενη χρονιά η καρδιά...\nΚαι στους θεούς ήταν αγαπητός. Άλλωστε τους είχε βοηθήσει αρκετές φορές. Πολύτιμη υπήρξε η συμμετοχή του ίδιου και των συντρόφων του στη μάχη που έδωσαν οι θεοί εναντίον των Γιγάντων. Όλοι οι θεοί τον σέβονταν, αλλά μεγάλη\nΗ μουσική είναι περίεργο πράγμα - του Στέλιου Αρτεμάκη ,\nΑπό Naxos Plus - Φεβρουαρίου 14, 2014\nτου Στέλιος Αρτεμάκης απο oneman.gr Τραγούδια που “κολλάνε” στο νου, τέλεια μουσικά “αυτιά”, αυτοδίδακτοι μουσουργοί, το τραγούδι της φάλαινας και άλλα περίεργα φαινόμενα που σχετίζονται με τη μουσική. Η μουσική μπορεί να σε κάνει να κλάψεις. Μπορεί να σε κάνει και να χαρείς. Να κολλήσει στο μυαλό σου και να σκέφτεσαι τον ίδιο εκνευριστικό σκοπό για μέρες. Μπορεί να κατευνάσει το κτήνος ή να θεραπεύσει την ερωτική απογοήτευση. Να σε διεγείρει και μετά να σε χαλαρώσει. Μπορεί να παίξει περίεργα παιχνίδια με το μυαλό σου. Η μουσική είναι περίεργο πράγμα.\nΕνα από τα πιο περίεργα φαινόμενα είναι το τέλειο μουσικό αυτί. Κάποιοι άνθρωποι μπορούν να αντιλαμβάνονται και να αναγνωρίζουν απόλυτες νότες. Συμβαίνει ασυνείδητα, σχεδόν ενστικτωδώς και χωρίς τη χρήση άλλης νότας ως\nΠώς θα υπολογίζονται όλα τα εφάπαξ\nΕξαιρούνται από τις αλλαγές 25.472 δημόσιοι υπάλληλοι που έχουν κάνει αίτηση συνταξιοδότησης μέχρι τις 31-8-2013Υπεγράφη από τον υπουργό Εργασίας, Κοινωνικής Ασφάλισης και Πρόνοιας Γιάννη Βρούτση η υπουργική απόφαση για τον νέο τρόπο του υπολογισμού των εφάπαξ για όλα τα Ταμεία Πρόνοιας του Δημοσίου και του Ιδιωτικού τομέα.\nΣύμφωνα με την Ημερησία, με το νέο σύστημα, αναμένεται να επέλθουν μειώσεις κυρίως στα εφάπαξ των δημοσίων υπαλλήλων όπου όμως δεν θα ξεπεράσουν το 15% ενώ σύμφωνα με το υπουργείο Εργασίας, στον ιδιωτικό τομέα οι προσαρμογές στα εφάπαξ θα είναι ανεπαίσθητες. Εξαιρούνται από τις αλλαγές 25.472 δημόσιοι υπάλληλοι που έχουν κάνει αίτηση συνταξιοδότησης μέχρι τις 31-8-2013. Οι ασφαλισμένοι αυτής της κατηγορίας θα λάβουν κανονικά\nΑπό Naxos Plus - Φεβρουαρίου 13, 2014\nVictor J. Stenger: «Χωρίς θεό δεν μπορούμε να είμαστε απλώς καλοί, μπορούμε να είμαστε καλύτεροι». «Πείτε μου τι ακριβώς εννοείτε με τη λέξη θεός και θα σας πω αν πιστεύω σ' αυτόν» έλεγε ο Αϊνστάιν, όταν του έθεταν το σχετικό ερώτημα περί πίστης...\nΕναν αιώνα και κάτι μετά, ένας συνάδελφός του, ο αμερικανός φυσικός Victor J. Stenger, εκπρόσωπος του κινήματος του Νέου Αθεϊσμού, που προέκυψε ως\nΤα δύο επιδόματα του ΟΑΕΔ που δεν χρειάζεται να απολυθείς για πάρεις\nΑπό Naxos Plus - Φεβρουαρίου 12, 2014\nΣυγκεκριμένα τα επιδόματα αυτά που προβλέπει η νομοθεσία και χορηγεί ο\nΗ κλίκα αυτή είναι αποφασισμένη να υπερασπίσει με κάθε μέσο τα οικονομικά της συμφέροντα και δεν ενδιαφέρεται καθόλου για το τι μ…\nΑπό Naxos Plus - Φεβρουαρίου 11, 2014\nΣτις 17 Ιανουαρίου, επιστήμονες συνέλεξαν νέα στοιχεία από ένα ζεύγος δορυφόρων της NASA και τα διένειμαν σε μια μικρή ομάδα ερευνητών που παρακολουθούν τα αποθέματα νερού ανά τον κόσμο. Τα στοιχεία δόθηκαν στη δημοσιότητα την περασμένη εβδομάδα δείχνοντας ότι η Καλιφόρνια των ΗΠΑ βρίσκεται στα πρόθυρα ιστορικής για την περιοχή ξηρασίας. Τα εφεδρικά υπόγεια αποθέματα νερού έχουν μειωθεί τόσο πολύ που το γεγονός γίνεται αισθητό από τους δορυφόρους που βρίσκονται σε τροχιά 400 χλμ από την επιφάνεια της Γης.\nΤην ίδια μέρα o κυβερνήτης της Καλιφόρνια, Τζέρι Μπράουν, κήρυξε την περιοχή σε κατάσταση έκτακτης ανάγκης λόγω επ…\nΓιατί η ηγεσία του ΣΥΡΙΖΑ επιμένει στην υποψηφιότητα Βουδούρη\nΗ δεδομένη, εδώ και καιρό, απόφαση της ηγεσίας του ΣΥΡΙΖΑ να προχωρήσει σε ανοίγματα στους ψηφοφόρους των άλλων κομμάτων πριν ακόμη δοκιμαστεί στις κάλπες, δοκιμάζεται σε κομματικό επίπεδο προκαλώντας αντιδράσεις. Όπως ομολογεί ηγετικό στέλεχος τους κόμματος, πρόκειται για απόφαση που παρά τις αντιδράσεις, «θα κριθεί στις κάλπες, ούτε νωρίτερα, ούτε αργότερα από αυτές».\nΑπηχώντας πλήρως και τη θέση της ηγεσίας, το εν λόγω στέλεχος θεωρεί δεδομένη τη στήριξη του κόμματος στην υποψηφιότητα του πρώην βουλευτή του ΠΑΣΟΚ και της ΔΗΜΑΡ Οδ. Βουδούρη για την περιφέρεια Πελοποννήσου.\nΠίσω από την εμμονή του Αλέξη Τσίπρα και των συνεργατών του στα ανοίγματα σε στελέχη του ΠΑΣΟΚ, των ΑΝΕΛ και της ΔΗΜΑΡ που με τον έναν ή τον άλλον τρόπο, έστω και καθυστερημένα, αντιτίθενται στα μνημόνια, βρίσκεται η εκτίμηση ότι χωρίς αυτά η κατάληψη της εξουσίας δεν είναι εφικτή. Όπως εξηγεί στέλεχος του κόμματος, δεν είναι τόσο θέμα προσώπων όσο μηνύματος που εκπέμπει μια υποψηφιότητα προς τ…\nΑπό Naxos Plus - Φεβρουαρίου 10, 2014\nΈτοιμοι να ξεκινήσουν «πόλεμο» για την παραδοσιακή τσικουδιά είναι οι παραγωγοί της Κρήτης καθώς βλέπουν χορό συμφερόντων από τις μεγάλες βιομηχανίες ποτών πίσω από την βαριά φορολόγηση που ανακοίνωσε το υπουργείο Οικονομικών με τις ευλογίες της τρόικας.\nΣύμφωνα με τους παραδοσιακούς παραγωγούς η αλλαγή της τιμής από 0,59 λεπτά το λίτρο σε 3 ευρώ αλλάζει δραματικά τα δεδομένα και βγάζει εκτός αγοράς τους καζανάδες της Κρήτης, οι οποίοι παράγουν τσίπουρο και ρακή και την εμπορεύονται είτε σε καταστήματα εστίασης είτε σε μικρά σημεία πώλησης.\n«Είμαστε οι παραδοσιακοί παραγωγοί και πληρώνουμε 0,60 ευρώ το λίτρο. Καθεστώς που παραμένει ίδιο εδώ και οκτώ χρόνια. Αν μπει τώρα φόρος 3 ευρώ στο λίτρο αυτομάτως το χύμα προϊόν θα εκτοξευθεί στα 12 ευρώ στην πώληση. Πράγμα που …\nΑλλάζουν ξανά όλα: 22 «φοροπαγίδες» στις νέες δηλώσεις\n18/2/14 Φοροεκπτώσεις τέλος για τόκους στεγαστικών, ενοίκια, δίδακτρα και ασφάλιστρα - Υποχρεωτική η δήλωση για 18άρηδες με εισόδημα άνω των 3.000 ευρώ - Κινδυνεύουν με επιπλέον φόρο οι μισθωτοί με μπλοκάκια Αλλάζουν και πάλι όλα στις φετινές φορολογικές δηλώσεις που πρέπει να υποβάλλουν από τον Μάρτιο μέχρι τον Ιούνιο 5,5 εκατομμύρια φορολογούμενοι. Το νέο έντυπο που επεξεργάσθηκε το υπουργείο Οικονομικών και το οποίο θα δοθεί στη δημοσιότητα τις επόμενες μέρες «κρύβει» 22 παγίδες, σύμφωνα με το Έθνος. Ειδικότερα, καταργούνται 12 κωδικοί-κλειδιά που αφορούν στις αφορολόγητες δαπάνες για τόκους στεγαστικών δανείων, ενοίκια, δίδακτρα, ασφάλιστρα κ.α, που πλέον δε θα δηλώνονται αφού δεν αναγνωρίζονται από την εφορία. Από τη στιγμή που καταργούνται οι κωδικοί αφαιρείται και η δυνατότητα έκπτωσης από τον φόρο που αυτόματα αυξάνεται για τους πολίτες. Επίσης στο νέο έντυπο υπάρχουν προσθήκες και αλλαγές σε 10 σημεία που χρειάζονται ιδιαίτερη προσοχή καθώς η μη συμπλήρωση τους…\nΑπό Naxos Plus - Φεβρουαρίου 09, 2014\nΗ ερευνητική ομάδα διεξήγαγε μια σειρά πειραμάτων για να προσδιορίσει το πώς ο πλούτος επηρεάζει τη συμπεριφορά των πλουσίων προς τους λιγότερο πλούσιους συνανθρώπους τους. Σε ένα από αυτά τα τεστ, η ομάδα του Piff έβαλε 100 ζευγάρια αγνώστων ανθρώπων μεταξύ τους, να παίξουν Monopoly. Με το σύστημα "κορόνα ή γράμματα", αποφασίστηκε ποιος από …\nΜε την από 23/12/2013 απόφαση, ο Υπουργός ΠΕΚΑ (Α.Π. 172568), ενέκρινε τους περιβαλλοντικούς όρους για την εγκατάσταση γιγαντιαίου, βιομηχανικών διαστάσεων (περιοχές natura – βιοποικιλότητα) έργου, αιολικών πάρκων στα νησιά Άνδρος – Νάξος – Τήνος – Πάρος, συνολικής ισχύος 218,5MW (95 ανεμογεννήτριες ύψους 100m η κάθε μία), διασυνδεόμενα μεταξύ τους με υποθαλάσσιο καλώδιο υψηλής τάσης 150 KV συνολικού μήκους 158,86 χλμ. Οι τοπικές κοινωνίες, οι δήμοι και η διοικητική μας περιφέρεια, αγωνιζόμαστε ενάντια στην υλοποίηση του βιομηχανικού αυτού έργου διότι:\n5. Παραβιάζει την καταγεγραμμένη από αιώνες πολιτιστική μας παράδοση και πολιτισμό, επιβάλλοντας…\nΝαξιώτικη Αποκριά 2014 | Γάμος Αριάδνης Διόνυσου |...\nΗ μουσική είναι περίεργο πράγμα - του Στέλιου Αρτε...\nΤα δύο επιδόματα του ΟΑΕΔ που δεν χρειάζεται να απ...\nΓιατί η ηγεσία του ΣΥΡΙΖΑ επιμένει στην υποψηφιότη...\nΑλλάζουν ξανά όλα: 22 «φοροπαγίδες» στις νέες δηλώ...


Τουρκία: Ξεκίνησε η δίκη του Αμερικανού πάστορα Μπράνσον | naftemporiki.gr\nΤουρκία: Ξεκίνησε η δίκη του Αμερικανού πάστορα Μπράνσον\nΔευτέρα, 16 Απριλίου 2018 11:11\nΟ Μπράνσον διεύθυνε με τη σύζυγό του Νορίν μια προτεσταντική εκκλησία στη Σμύρνη επί περίπου 20 χρόνια προτού συλληφθεί από τις τουρκικές αρχές τον Οκτώβριο του 2016. Η δίκη του διεξάγεται στην Αλιάγα της Σμύρνης.\nΞεκίνησε σήμερα στη δυτική Τουρκία η δίκη του Αμερικανού πάστορα Άντριου Μπράνσον με την κατηγορία της «τρομοκρατικής» δραστηριότητας, ενώ η κράτησή του στην Τουρκία τροφοδοτεί εδώ και ενάμιση χρόνο την ένταση μεταξύ Άγκυρας και Ουάσιγκτον.\nΣύμφωνα με το κατηγορητήριο, ο πάστορας Άντριου Μπράνσον, κατηγορείται «ότι ανήκει και συμμετέχει στη διεύθυνση» του δικτύου του Φετουλάχ Γκιουλέν, ο οποίος θεωρείται από την Άγκυρα ως ο εγκέφαλος της απόπειρας στρατιωτικού πραξικοπήματος του Ιουλίου 2016 εναντίον του προέδρου Ρετζέπ Ταγίπ Ερντογάν.\nΟ Τούρκος πρόεδρος Ρετζέπ Ταγίπ Ερντογάν είχε δηλώσει τον Σεπτέμβριο ότι είναι έτοιμος να ανταλλάξει τον Φετουλάχ Γκιουλέν, που είναι εγκατεστημένος στην Πενσιλβάνια, με τον Αμερικανό πάστορα.\nΟι σχέσεις ανάμεσα στην Τουρκία και στις Ηνωμένες Πολιτείες, που είναι ωστόσο σύμμαχοι στο ΝΑΤΟ, έχουν επιδεινωθεί μετά από την απόπειρα πραξικοπήματος, κυρίως εξαιτίας των επανειλημμένων εκκλήσεων της Άγκυρας για έκδοση του Γκιουλέν, που παραμένουν μέχρι σήμερα χωρίς ανταπόκριση.\nΟ Αμερικανός πρώην υπουργός Εξωτερικών Ρεξ Τίλερσον συνάντησε στα τέλη Μαρτίου 2016 στην Άγκυρα τη Νορίν Μπράνσον, σύζυγο του πάστορα, που αρχικά είχε επίσης συλληφθεί αλλά αφέθηκε ελεύθερη. Ο Τίλερσον δήλωσε τον Αύγουστο πως ο Μπράνσον έχει «φυλακιστεί άδικα».


επιστολή: Ο Ένας Θεός που υπάρχει έχει ένα πρόσωπο\nΣαν συνέχεια αυτών που είδαμε σχετικά με τη φύση του Θεού, ότι είναι Εις, Μόνος, Μονήρης, ο λόγος του Θεού μας βεβαιώνει άλλη μια φορά για την ευλογημένη αυτή αλήθεια, αναφέροντας ότι ο Θεός έχει ένα πρόσωπο και όχι πολλά. Υπάρχουν ενενήντα αναφορές στο πρόσωπο του Θεού στην Παλαιά Διαθήκη και άλλες οκτώ στην Καινή Διαθήκη. Εμείς θα αναφέρουμε ορισμένες από αυτές ώστε να γίνει φανερή αυτή η αλήθεια μια για πάντα, ώστε να λατρεύουμε το Θεό σωστά.\nΓέν.γ:8 «Και ήκουσαν την φωνήν Κυρίου του Θεού, περιπατούντος εν τω παραδείσω προς το δειλινόν· και εκρύφθησαν ο Αδάμ και η γυνή αυτού από προσώπου Κυρίου του Θεού, μεταξύ των δένδρων του παραδείσου».\nΈξοδ.λγ:20 «Και είπε, δεν δύνασαι να ίδης το πρόσωπόν μου· διότι άνθρωπος δεν θέλει με ιδεί και ζήσει».\nΨαλμ.ις:11 «Εφανέρωσας εις εμέ την οδόν της ζωής· χορτασμός ευφροσύνης είναι το πρόσωπόν σου· τερπνότητες είναι διαπαντός εν τη δεξιά σου».\nΨαλμ.ρμγ:7 «Ταχέως εισάκουσόν μου, Κύριε· το πνεύμά μου εκλείπει· μη κρύψης το πρόσωπόν σου απ εμού, και ομοιωθώ μετά των καταβαινόντων εις τον λάκκον».\nΘρήν.γ:35 «Το να διαστρέφη κρίσιν ανθρώπου κατέναντι του προσώπου του Υψίστου»\nΖαχ.ζ:2 «και εξαπέστειλαν εις τον οίκον του Θεού τον Σαρεσέρ και τον Ρεγέμ-μέλεχ και τους ανθρώπους αυτών, διά να εξιλεώσωσι το πρόσωπον του Κυρίου»\nΑυτή είναι η κοινή ομολογία των αγίων της Παλαιάς Διαθήκης. Όλες οι αναφορές τους στο Θεό, ή ακόμη και όταν ο Θεός αναφέρεται στο πρόσωπό Του, (Έξοδ.λγ:20) είναι στον Ενικό αριθμό. Όλοι οι πιστοί ανεξαιρέτως, λάτρευαν, έβλεπαν και πίστευαν σε Μονοπρόσωπο Θεό. Όλη η λατρεία τους ήταν στραμμένη σ' Αυτό το πρόσωπο και πουθενά αλλού.\nΤο ίδιο βλέπουμε να γίνεται και από τους αγίους της Καινής Διαθήκης, οι οποίοι όπως είπαμε και προηγουμένως, ήταν Ισραηλίτες, Εβραίοι εξ Εβραίων, τέκνα του Αβραάμ, του Ισαάκ και του Ιακώβ και λάτρευαν τον Ίδιο, τον Ένα Θεό των πατέρων τους. Παραθέτουμε αναφορές στο πρόσωπο του Θεού στην Καινή Διαθήκη:\nΒ’ Θες.α:19 «οίτινες θέλουσι τιμωρηθή με όλεθρον αιώνιον από προσώπου του Κυρίου και από της δόξης της δυνάμεως αυτού»\nΕβρ.θ:24 «οὐ γὰρ εἰς χειροποίητα εἰσῆλθεν ἅγια Χριστὸς, ἀντίτυπα τῶν ἀληθινῶν, ἀλλ' εἰς αὐτὸν τὸν οὐρανόν, νῦν ἐμφανισθῆναι τῷ προσώπῳ τοῦ θεοῦ ὑπὲρ ἡμῶν»\nΑ’ Πέτρ.γ:12 «…το δε πρόσωπον του Κυρίου είναι κατά των πραττόντων κακά»\nΑποκ.κβ:4 «και θέλουσιν ιδεί το πρόσωπον αυτού, και το όνομα αυτού θέλει είσθαι επί των μετώπων αυτών».\nΑυτή είναι η κοινή ομολογία των Γραφών. Ο Θεός μας είναι μονοπρόσωπος, γι' αυτό και παντού όλοι οι άγιοι αναφέρονται σ' Αυτόν, σαν σε ένα πρόσωπο και όχι πολλά. Εάν ο Θεός μας αποτελείτο από δύο ή τρία πρόσωπα, ο λόγος του Θεού θα το έλεγε καθαρά και αντί να λέει «πρόσωπο», θα έλεγε «πρόσωπα». Εάν υποθέσουμε ότι είναι τρεις οι καθήμενοι στο θρόνο, θα έπρεπε να είχαμε αναφορές και για τους τρεις και αντί «πρόσωπο αυτού», θα έλεγε «πρόσωπα αυτών», ή «πρόσωπα αυτού».\nΑντίθετα με την άποψη πολλών σήμερα, η Αγία Γραφή λέει ότι ο Θεός είναι ΜΟΝΟΠΡΟΣΩΠΟΣ και όχι πολυπρόσωπος. Αυτό βλέπουμε ότι είναι σε απόλυτη αρμονία με την αλήθεια που είδαμε από την πρώτη εντολή και από το Εχάδ.\nΑν μοιράζουμε τη λατρεία μας σε περισσότερα του ενός πρόσωπα, είτε το θέλουμε είτε όχι, η λατρεία μας είναι πολυθεϊστική και ας μη κακοφαίνεται σε ορισμένους.\nΕτικέτες θεότητα, μονοθεϊσμός, πρόσωπο


Αποκριές και τα οφέλη της μεταμφίεσης - Comfuzio Blog\nΑποκριές και τα οφέλη της μεταμφίεσης\nΗ περίοδος της αποκριάς έφτασε! Η αγαπημένη γιορτή μικρών και μεγάλων είναι εδώ και μας περιμένει να μεταμφιεστούμε, να γλεντήσουμε και να ξεφαντώσουμε με την ψυχή μας! Ωστόσο, η μεταμφίεση είναι κάτι παραπάνω από ένα απλό κοστούμι. Σύμφωνα με τους παιδοψυχολόγους, η μεταμφίεση μπορεί να παίξει πολύ σημαντικό ρόλο στη νοητική και συναισθηματική ανάπτυξη του παιδιού.\nΗ μαγεία της φαντασίας\nΗ φαντασία των παιδιών καλπάζει ασταμάτητα και μας ξαφνιάζει με την δημιουργικότητα της. Αν όμως της δίναμε και άλλα ερεθίσματα, όπως ένα στέμμα, ένα μαγικό ραβδί ή ακόμα και εργαλεία γιατρού, τότε είναι βέβαιο πως το μυαλό του παιδιού θα τρέξει με ταχύτητα φωτός! Μια πριγκίπισσα χρειάζεται ένα κάστρο για να ζήσει την παραμυθένια ιστορία της. Μια μάγισσα θέλει τη μαγική της σκούπα για να πετάξει και να μας μαγέψει όλους. Ενώ, ένας γιατρός θέλει το ιατρείο του για να βλέπει τους ασθενείς του. Επομένως, το παιδί θα πρέπει να τα δημιουργήσει όλα αυτά με τη φαντασία του.\nΤα οφέλη της μεταμφίεσης δεν σταματάνε εδώ. Οι αποκριές είναι μια καλή ευκαιρία για τα παιδιά να μεταμφιεστούν και να εκφραστούν ελεύθερα χωρίς περιορισμούς. Επίσης, μέσα από την μεταμφίεση τους δίνεται η δυνατότητα να ανακαλύψουν καινούριες πτυχές του εαυτού τους ή και ακόμα να αποβάλουν στοιχεία του εαυτού τους που δεν τους αρέσουν ή δεν τα εκφράζουν πια.\nΤέλος, με λίγη φαντασία, μια δόση δημιουργικότητας, παλιά υφάσματα και ό,τι άλλο βρείτε στο σπίτι, μπορείτε να φτιάξετε όποια στολή θέλετε. Και το καλύτερο απ’ όλα είναι πως δεν είναι απαραίτητο να είναι αποκριές για να μεταμφιεστείτε! Μπορείτε όλο τον χρόνο να μεταμορφωθείτε και να δημιουργήσετε τον δικό σας μαγικό κόσμο!\nΑΠΟΚΡΙΑΤΙΚΕΣ ΣΤΟΛΕΣ, ΑΠΟΚΡΙΕΣ\nPrevΠροηγούμενοΤο comfuzio.gr αποστέλλει τώρα και στην Κύπρο!\nΕπόμενοZήσε μια μοναδική εμπειρία στην έκθεση Δεινοσαύρων στο The Mall Athens!Next


Επιστολή του Δημάρχου Καισαριανής, Χρήστου Βοσκόπουλου, προς το Υπουργείο Εσωτερικών | Δήμος και Πολιτεία Βύρωνας - Καισαριανή - Παγκράτι\nΑρχική Δημοφιλή άρθρα Επιστολή του Δημάρχου Καισαριανής, Χρήστου Βοσκόπουλου, προς το Υπουργείο Εσωτερικών\nΠρος ενημέρωση όλων των πολιτών, αναρτούμε εδώ την τελευταία επιστολή του Δημάρχου Καισαριανής, Χρήστου Βοσκόπουλου, προς τον Υπουργό Εσωτερικών κο Μ. Βορίδη και τον Αναπληρωτή Υπουργό, κο Στ. Πέτσα, σχετικά με το τεράστιο πρόβλημα υποστελέχωσης του Δήμου Καισαριανής με αποτέλεσμα πλήθος δυσχερειών στην εκτέλεση των εργασιών και καθηκόντων σε όλους τους τομείς.\nΒρυούλων 125 & Κλαζομενών Αρ.Πρωτ:\nΚαισαριανή 11 Ιανουαρίου 2021\nΠρος : 1. Τον Υπουργό Εσωτερικών, κ. Βορίδη Μ.\nΤον Αναπληρωτή Υπουργό Εσωτερικών, κ. Πέτσα Στ.\nΘΕΜΑ: ΕΠΙΣΤΟΛΗ ΔΙΑΜΑΡΤΥΡΙΑΣ ΓΙΑ ΤΗΝ ΚΑΘΥΣΤΕΡΗΣΗ ΠΡΟΚΥΡΗΞΗΣ ΤΗΣ ΚΟΙΝΩΦΕΛΟΥΣ ΕΡΓΑΣΙΑΣ ΤΟΥ ΟΑΕΔ ΚΑΙ ΤΗΝ ΕΛΛΕΙΨΗ ΠΡΟΣΩΠΙΚΟΥ ΠΟΥ ΕΧΕΙ ΩΣ ΑΠΟΤΕΛΕΣΜΑ ΤΗΝ ΑΔΥΝΑΜΙΑ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ ΚΑΙΣΑΡΙΑΝΗΣ\nΣε συνέχεια των προηγούμενων επιστολών μου σχετικά με το παραπάνω ζήτημα, είναι ανάγκη να επανέλθω καθώς αν και έχει παρέλθει σχεδόν ένας χρόνος και παρά τις συνεχείς ανακοινώσεις δεν έχει ξεκίνησε ακόμα το πρόγραμμα της Κοινωφελούς Εργασίας του ΟΑΕΔ.\nΌπως γνωρίζετε οι Δήμοι όλης της χώρας εδώ και χρόνια βασίζονται στο προσωπικό αυτό προκειμένου να καλύψουν τις ανάγκες τους. Αυτό συμβαίνει γιατί το κεντρικό κράτος στην συνέχεια του και διαχρονικά έχει καταστήσει την πρακτική αυτή μόνιμη λύση για την υποστελέχωση των ΟΤΑ με αποτέλεσμα τόσο οι ετήσιοι και πολυετείς προγραμματισμοί προσλήψεων όσο και η ισχύουσα νομοθεσία να μην επιτρέπουν.\nΟ Δήμος Καισαριανής είναι υποστελεχωμένος σε τέτοιο βαθμό που πλέον δεν μπορεί να εξασφαλιστεί η ομαλή λειτουργία του και ούτε και να καλυφθούν οι ανάγκες που προκύπτουν από την πανδημία. Πάνω από όλα αυτό που πραγματικά πλέον διακυβεύεται είναι η εξασφάλιση του Δημοσίου Συμφέροντος, το οποίο οφείλει να υπηρετεί ο Δήμος μας όπως και όλοι οι Δημοκρατικοί Θεσμοί και φορείς.\nΠροκειμένου να επιτελεστεί ο σκοπός αυτός είναι απαραίτητο ο κάθε δήμος να είναι σε θέση να παρέχει τις υπηρεσίες που οφείλει στους πολίτες . Οι ελλείψεις αφορούν σε όλο τα φάσμα της λειτουργίας του Δήμου, στην καθαριότητα, στο πράσινο, στους παιδικούς σταθμούς, στην φύλαξη κ.λπ. και οι συνέπειες των ελλείψεων επιβαρύνουν κυρίως τους δημότες και τους κατοίκους της πόλης μας.\nΕιδικότερα θα ήθελα να αναφερθώ στο σοβαρότατο πρόβλημα υποστελέχωσης που υφίσταται και στους πέντε (5) Παιδικούς- Βρεφικούς Σταθμούς που λειτουργούν στο δήμο μας και οι οποίοι φιλοξενούν σε σύνολο 300 παιδιά. Οι παιδικοί – βρεφικοί σταθμοί μέχρι αρχές του 2021 αποτελούσαν ΝΠΔΔ το οποίο καταργήθηκε (ΦΕΚ 1036 Β’/17.03.2021). Το προσωπικό μεταφέρθηκε στο Δήμο (ΦΕΚ 3643/ Β’/06.08.2021). Στο ΟΕΥ του Δήμου δεν είχαν προβλεφθεί θέσεις για την αντιμετώπιση των αναγκών σε προσωπικό, έλλειψη την οποία σήμερα με την τροποποίηση του ΟΕΥ προσπαθούμε να καλύψουμε.\nΔεδομένων των ανωτέρω, δεν κατέστη δυνατό για το έτος 2021 να πραγματοποιηθεί έγκαιρος προγραμματισμός προσλήψεων τακτικού και έκτακτου προσωπικού για τις δομές αυτές. Επιπροσθέτως εντός του 2021, δύο (2) εργαζόμενες συνταξιοδοτήθηκαν και δύο (2) εργαζόμενες βρίσκονται σε μακροχρόνια αναρρωτική άδεια, άδεια λοχείας και ασθένειας.\nΌλες οι ανωτέρω είναι βασικό προσωπικό του κλάδου ΠΕ, ΤΕ, ΔΕ νηπιαγωγών και βρεφονηπιοκόμων. Οι εν λόγω δομές έχουν σήμερα Μόνιμο Προσωπικό και ΙΔΑΧ 46 άτομα. Σύμφωνα με τις εκτιμήσεις της αρμόδιας υπηρεσίας απαιτούνται άλλα 28 άτομα ώστε να ανταποκρίνονται επαρκώς στις απαιτήσεις του έργου τους.\nΓια το πρόβλημα αυτό που αντιμετωπίζουμε με την λειτουργία των παιδικών σταθμών του Δήμου μας για τους οποίους σας απεύθυνα επιστολή στις 22/10/2021 με την οποία δεδομένων των συνθηκών αναγκαστικά αιτήθηκα την παράταση δίμηνων συμβάσεων Ι.Δ.Ο.Χ ορισμένου χρόνου (17) δεκαεπτά ατόμων διαφόρων ειδικοτήτων για την κάλυψη άμεσων και κατεπειγουσών αναγκών των Δημοτικών Βρεφικών και Παιδικών Σταθμών λόγω έλλειψης προσωπικού.\nΟ Δήμος για να αντιμετωπίσει την μεγάλη έλλειψη προσωπικού και την εξυπηρέτηση του μεγάλου αριθμού των φιλοξενούμενων βρεφών και νηπίων, με την 161/21 Απόφαση της Οικονομικής Επιτροπής προέβη στην πρόσληψη 17 ατόμων ΙΔΟΧ 2 μηνών, τα οποία θα συνέδραμαν στο έργο του μόνιμου προσωπικού, δηλαδή από 01/09/2021 έως 31/10/2021. Για το διάστημα από 01/11/2021 μέχρι τέλους του Σχολικού Έτους είχε γίνει πρόβλεψη να τοποθετηθεί ίδιος αριθμός προσωπικού από το πρόγραμμα Κοινωφελούς εργασίας.\nΤο πρόγραμμα Κοινωφελούς εργασίας μέχρι 01/11/2021 δεν είχε ξεκινήσει και ο Δήμος προέβη με απόφαση της Ο.Ε. σε κατά παρέκκλιση των διατάξεων του άρθρου 206 του Ν.3584/2007, παράταση των 2μηνων συμβάσεων. Μέχρι και σήμερα δεν έχει δημοσιευθεί η πρόσκληση της Κοινωφελούς εργασίας ενώ παράλληλα στις 31/12 έληξε και η κατά παρέκκλιση παράταση των διμήνων.\nΣύμφωνα με τα παραπάνω από το οποία γίνεται ξεκάθαρο πως ο Δήμος Καισαριανής δεν έχει πλέον επιλογές και πως μόνη αναγκαστική λύση είναι κατά παρέκκλιση των διατάξεων του άρθρου 206 του Ν.3584/2007 αποφάσεις, ζητάμε ξανά από το Υπουργείο να εξασφαλίσει την απρόσκοπτη λειτουργία των Βρεφικών και Παιδικών Σταθμών του Δήμου Καισαριανής, να επιχορηγήσει την πρόσληψη μόνιμου προσωπικού ώστε να εξασφαλιστεί η συνέχεια στην παροχή της υπηρεσίας αυτής για τον Δήμο μας και έως ότου εξεύρουμε οριστική λύση στο πρόβλημα της στελέχωσης των βρεφικών σταθμών, να δώσει με νομοθετικές ρυθμίσεις την δυνατότητα στους Δήμους να επιτελέσουν τον σκοπό τους.\nΖητάμε επίσης την επίσπευση της προκήρυξης της Κοινωφελούς Εργασίας που για πρώτη φορά μετά από τόσα χρόνια έχει καθυστερήσει τόσο. Θεωρούμε ότι το Δημόσιο Συμφέρον είναι αντικειμενικό και είναι υποχρέωση μας να το υπηρετήσουμε.\nΠαιδικός- Βρεφικός Σταθμός\nΠροηγούμενο άρθροΑνοικτή Επιστολή: Προς τον Δήμαρχο της πόλης κ. Κατωπόδη, τους δημοτικούς συμβούλους, τους συμπολίτες μας και τους φορείς.\nΕπόμενο άρθροΗ Ριζοσπαστική Ενωτική Κίνηση Βύρωνα κάνει πρόσκληση για συζήτηση και κοινή δράση για την υγεία.\nΗ Γαλλία αποσύρεται ηττημένη από το Μάλι\nΗ αναδίπλωση πρωτεϊνών σημαντικότερη επιστημονική ανακάλυψη του 2021 για την επιθεώρηση...


Χρήστος Μποκόρος: O σπουδαίος Aγρινιώτης ζωγράφος μιλά για τα έργα του, την κριτική και την Αριστερά - AgrinioNews\nΧρήστος Μποκόρος: O σπουδαίος Aγρινιώτης ζωγράφος μιλά για τα έργα του, την κριτική και την Αριστερά\n20 Ιανουαρίου 2017, 12:16 πμ\n«Διότι το φτιάχνω σαν να υπάρχει. Υπάρχει βέβαια σε άλλο επίπεδο, παίρνει άλλη διάσταση∙ δεν χάνεται τίποτα. Σ’ αυτό τον κόσμο όλα είναι αθάνατα, και τα ζωντανά και τα πεθαμένα, όσο εμείς είμαστε εδώ και τα μνημονεύουμε. Υπάρχουν, είτε στη μνήμη είτε σε μνημεία, σε έργα, σε παραμυθία. Η παραμυθία και μόνο σώζει από την πραγματικότητα. Τι άλλο μας σώζει;»\n«Αυτή η αναδρομή αυτογνωσίας, γιατί τέτοια είναι, είναι ένα time out. Σα να μου δίνει λίγο χρόνο για να σταθώ απέξω, να τα δω όλα μαζί. Τι έκανα τόσο καιρό, 30 τόσα χρόνια; Τα έργα που εκτίθενται εκεί είναι από το ’83. Να τα δω κι ίσως… κάτι να καταλάβω. Είχε πολύ δουλειά αυτή η έκθεση και συνέπεσε με την έκθεση στη Μόσχα, που δεν ήταν προγραμματισμένη κι έτσι αφαιρέθηκαν και τα “Στοιχειώδη” (έκθεση στο Μπενάκη της Πειραιώς, Ιανουάριος 2014). Το ζητούμενο της αναδρομικής έκθεσης ήταν να δείξω όλη την πορεία μέχρι τα “Στοιχειώδη”, ελπίζοντας ότι θα τα συμπεριλάβω για να φαίνεται από πού ξεκίνησα και που έφτασα. Και η ζωή αφαίρεσε τα “Στοιχειώδη”, τα πήγε στη Μόσχα. Έμεινα χωρίς αυτά, στην αρχή αμήχανος πολύ, έπειτα είπα μπα, για καλό είν’ αυτό.\nΚάτι άλλο πρέπει ν’ αφήσουμε ελεύθερο. Δεν τό’χω, το προσπαθώ… όταν μπορώ. Αυτή, λοιπόν, η αποδοχή του κόσμου είναι μεγάλη δικαίωση. Πολλές φορές βέβαια, έχω περάσει από τις στενοχώριες των κριτικών, των απορρίψεων, γιατί υπάρχουν πολλές τέτοιες. Με τις κριτικές δεν τα πάω κακά. Με βοηθούν πάρα πολύ, ειδικά όταν είναι εμπεριστατωμένες. Με βοηθούν πάρα πολύ να καταλάβω διότι – το είπα και πριν -, αισθάνομαι τη ζωγραφική ως μία οδό αυτογνωσίας. Είναι το εργαλείο μου για να γνωρίσω τον εαυτό μου. Τι πάει να πει αυτό; Ανακτώ ένα πρόσωπο, μία ταυτότητα, όχι στο κενό, αλλ’ απέναντι στους άλλους, στο περιβάλλον μας, σε αυτούς στους οποίους απευθυνόμαστε. Είναι ο καθρέφτης στον οποίο αναγνωρίζουμε τον εαυτό μας. Εκεί, λοιπόν, απ’ αυτήν την άποψη αισθάνομαι ευλογημένος, από την έλξη που δημιουργεί αυτό το έργο. Παρότι θα ήθελα περισσότερα πράγματα…»\n«Αυτό το “περισσότερο” δεν έχει να κάνει με πρόσωπα∙ έχει να κάνει με μια ιδανική συλλογικότητα, με μια κοινότητα στην οποία θα ήθελα ν’ απευθύνονται όλα αυτά. Σε τι ομονοούμε όμως ως κοινότητα; Ποιο το κοινό κριτήριο; Θα ήθελα να ξέρω το κοινό κριτήριο για να δουλέψω, να κάνω ό,τι μπορώ για να φτάσω… να κατακτήσω το κριτήριο αυτό και να κάνω ό,τι καλύτερο μπορώ σε σχέση με αυτό το μέτρο. Αλλά βλέπω όσο περνούν τα χρόνια ότι δεν υπάρχει ακριβές κριτήριο, δεν υπάρχει μέτρο. Τώρα πια, τους τελευταίους αιώνες μάλλον, καθένας, λέει, εκφράζεται ελεύθερα. Βέβαια, εγώ λέω τι να εκφράσω ελεύθερα, σε ποιον; Αν εκφράσω τον εαυτό μου, σε ποιον θα είναι χρήσιμο; Αν ο καθένας εκφράζεται ελεύθερα, οι άλλοι γιατί να έχουν κάποιο ενδιαφέρον για την αλλότρια έκφραση; Αν δεν εκφράσουμε κάτι κοινό, πώς θα επικοινωνήσουμε; Να πω δηλαδή την καλημέρα μου με ένα δικό μου τρόπο; Αν πω την καλημέρα μου έτσι, ο απέναντι θα το καταλάβει; »\n«Ναι, τα χρησιμοποιώ κι ύστερα σχεδόν, λέω του εαυτού μου “ωχ, την πάτησα πάλι”. Έκανα το πρόσφορο το ’96 κι όλοι οι αριστεροί μου φίλοι μ’εγκατέλειψαν! Πάει, είπαν, “χριστιάνεψε” ο Μποκόρος! ‘Ομως, δεν ισχύουν όλα έτσι ακριβώς. Η φλόγα για παράδειγμα δεν είναι εκκλησιαστικό σύμβολο, την έχω δει παντού. Όταν άναβε η γιαγιά μου το καντηλάκι, δεν ήταν εκκλησιαστική πράξη αυτή. Ήταν μια πράξη προσωπική, άκρας και άπειρης συλλογικότητας, χωρούσανε εκεί όλοι της οι πεθαμένοι και όλοι της οι ζωντανοί. Τι εκκλησιαστική πράξη ήτανε; Στο δωματιάκι της κάθε βράδυ άναβε το καντηλάκι… για ποια εκκλησία; Άλλο είναι το ζητούμενο…»\n(διακόπτοντάς με συνεχίζει:) «ως πολιτιστική ηγεμονία! Αυτό ήταν το μεγάλο ζητούμενο του Αντόνιο Γκράμσι: “θά μαστε στις φυλακές, αλλά θά’ χουμε πολιτιστική ηγεμονία!”. Να, λοιπόν, σήμερα τα χάλια της πολιτιστικής ηγεμονίας. Τα λουζόμαστε!»\nΠροηγούμενο: Την σύλληψη της Τατιάνας Στεφανίδου ζητά ο χρυσαυγίτης Γιάννης Λαγός -Περιπολικά έξω από το «Ε»!\nΕπόμενο: Aναζητούνται τρεις Ρομά για επεισόδιο στα Αη Βασιλιώτικα- απείλησαν με όπλο 35χρονη


Δεν έπρεπε να συμφωνήσει στην παράλογη πρότασή της, του φαινόταν εξαιρετικά παρακινδυνευμένο. Αλλά τόσο τέλεια ήταν στα μάτια του, ώστε δεν μπορούσε να της αρνηθεί τίποτα.\nΘα με φάει αυτός ο έρωτας, σκέφτηκε, καθώς έβαζε μέσα στον σάκο του ένα φακό. Αναρωτήθηκε γιατί να πάρει μαζί του σάκο, πόσο μάλλον φακό, και το μετάνιωσε γρήγορα. Άθελά του, ζούσε μια ατμόσφαιρα μεσοπολέμου. Αποφάσισε καλύτερα να μην πάρει τίποτα μαζί του, ώστε αν χρειαστεί, να τρέξει.\nΚαθώς οδηγούσε, τον είχε κατακλύσει μια νευρικότητα. Ο ουρανός τού φάνηκε χαμηλότερος και για μια στιγμή ένιωσε να πνίγεται, αλλά παρ’ όλα αυτά, πήγε. Το ραντεβού τους ήταν για το ξημέρωμα, του είχε ζητήσει να φύγουν νωρίς.\nΤο πρώτο πράγμα που τον ρώτησε ήταν αν έφερε μαζί του κάμερα. Της έγνεψε αρνητικά. Εκείνη απογοητεύτηκε, αλλά κάθισε συνοδηγός. Αξίζει αυτή η αγκαλιά τέτοιο χουνέρι; αναρωτήθηκε. Ο συνειρμός τού ήρθε ξαφνικά: Θα μπει μέσα μας. Αλλά παρ’ όλα αυτά, οδήγησε προς το μοναστήρι.\nΒγαίνοντας από την Αθήνα, άρχισε να απολαμβάνει τη διαδρομή. Ο ήλιος τούς ζέσταινε και χαιρόντουσαν και οι δύο. Τι κακό μπορεί να συμβεί σε μια τόσο όμορφη μέρα; αναρωτιόταν. Όταν βγήκαν από την εθνική οδό και έστριψαν προς την κωμόπολη, είδαν περαστικούς να τους χαιρετούν. Οι άνθρωποι είναι φιλόξενοι, σκέφτηκε, καλό σημάδι. Άναψε ένα τσιγάρο προσπαθώντας να της κρύψει την ανασφάλειά του. Γνώριζε καλά πως αν λιποψυχούσε και κατέρρεε η εικόνα του στα μάτια της, θα τον παρατούσε. Άδικο στη βάση του, λόγω των συνθηκών, αλλά θα συνέβαινε.\nΟ δρόμος οδηγούσε ψηλά στον λόφο, με φιδίσιες στροφές, και γύρω είχε πυκνή βλάστηση από μεγάλα πεύκα που έριχναν σκιές. Έπειτα από περίπου είκοσι λεπτά διαδρομή, φάνηκε από μακριά το μοναστήρι να αστράφτει στον μεσημεριανό ήλιο. Ήταν μικρό, δυο δωμάτια διακρίνονταν όλα και όλα, και κατάλευκο. Αθώο. Τόσο ειρηνικό τού φάνηκε που γέλασε περισσότερο από αμηχανία. Σαν να το αντιλήφθηκε και εκείνη και του είπε: «Είδες πόσο γαλήνια και όμορφα είναι; Είσαι υπερβολικός». Η ανησυχία του όμως δεν τον εγκατέλειπε.\nΗ τελευταία στροφή προς το μοναστήρι συνέχιζε σε χωματόδρομο και, όσο το αυτοκίνητο ανεβοκατέβαινε τις σκληρές πέτρες, τόσο πιο πολύ λάθος τού φαινόταν αυτή η «εκδρομή», όπως του την είχε παρουσιάσει. Ένιωθε ότι δεν ήταν απόδραση, ήταν, πιο σωστά, μια μυστικιστική περιπέτεια, για την οποία δεν ήταν προετοιμασμένος. Αντιλήφθηκε και κάτι το περίεργο, όμως. Λες και η πλάση είχε σωπάσει. Κανένα τιτίβισμα πουλιού δεν ακουγόταν γύρω τους, μόνο η μηχανή του αυτοκινήτου. Ας μην τα δραματοποιώ, σκέφτηκε, οδήγησε τα τελευταία πενήντα μέτρα και πάρκαρε στο προαύλιο γύρω από το μοναστήρι.\nΌταν του είχε πρωτοπεί για την ξαφνική της έμπνευση να παρακολουθήσουν έναν εξορκισμό, εκείνος είχε βάλει τα γέλια, πιο πολύ για να φανεί συγκροτημένος. «Είσαι τελείως τρελή, δεν υπάρχουν δαίμονες, είναι φαντασιοπληξίες», της αντιγύρισε, ήπιε την τελευταία γουλιά της μπίρας του και βούλιαξε στον καναπέ του βαθύτερα. Αλλά η ανατριχίλα στο σώμα του για αυτό το ενδεχόμενο είχε ήδη ξεκινήσει.\nΒγήκαν από το αυτοκίνητο. Αιφνιδιάστηκε από την ομορφιά. Ο χώρος ήταν σοβατισμένος, καθαρός, με περιποιημένες γλάστρες γεμάτες κόκκινα γαρίφαλα μπροστά από την κεντρική σιδερένια βαριά πόρτα. Στην οροφή υπήρχε ένα μικρό ολοστρόγγυλο καμπαναριό. Το φαντάστηκε να χτυπάει χαρωπά. Προσπάθησε να απολαύσει το τοπίο που του θύμιζε νησί, αλλά το βλέμμα του διασταυρωνόταν ξανά και ξανά με τη σιδερένια πόρτα. Μια ξύλινη θα αρκούσε, όμως δεν θα ήταν ικανή να το κρατήσει μέσα, συλλογίστηκε απότομα. Ξαφνικά αναστατώθηκε, η μύτη του γέμισε μυρωδιές από θυμιατά και απόκοσμα ουρλιαχτά έφτασαν στα αυτιά του. Έτριψε τα μάτια του, ξεροκατάπιε και κοίταξε τον καταγάλανο ουρανό, τα όμορφα, αραιά, ανέμελα σύννεφα.\nΌλο αυτό το ακατανόητο που ζούσε ήταν δικό του λάθος. Την είχε ερωτευτεί, δίχως άμυνες, και το σκεφτόταν συχνά με αποδοκιμασία. Με τα ιδιότυπα γούστα της τον έσερνε σε οτιδήποτε περίεργο. Όλη αυτή η αδρεναλίνη μετασχηματιζόταν σε ευχαρίστηση τις περισσότερες φορές, αλλά σε αυτή την περίπτωση φαντάστηκε τον εαυτό του στα νύχια ενός μαύρου δαίμονα να τον ρουφάει στο χάος. Αρκετά, σκέφτηκε.\n«Φεύγουμε!» της φώναξε κοφτά, αλλά εκείνη είχε ήδη φτάσει στην πόρτα και ήταν έτοιμη να την ανοίξει για να μπει. Προσπάθησε να διακρίνει κάποια φυσική παρουσία, κάποιον άλλον άνθρωπο κοντά τους, μάταια όμως, ήταν μόνοι τους.\n«Φεύγουμε», ψέλλισε, αλλά ήταν ήδη αργά. Την είδε να ανοίγει τη βαριά πόρτα και να χάνεται στα εσώτερα. Αποφάσισε τότε να μπει στο μοναστήρι, για να την αρπάξει με τη βία. Αυτό του επέβαλλε η συνείδησή του.\nΚαι το προσπάθησε. Προχώρησε προς την πόρτα γρήγορα, αλλά δίστασε στο τελευταίο βήμα. Έκανε δύο βήματα πίσω, συνειδητοποίησε ότι είχε γίνει μούσκεμα στον ιδρώτα, όταν άρχισε να ακούει να φωνάζουν το όνομά του. Επέλεξε αμέσως να κοιτάξει από το πλαϊνό παράθυρο. Διέκρινε κάποιες απερίγραπτες φωτοσκιάσεις, το στομάχι του ανέβηκε στο στέρνο και αναστατώθηκε η ψυχή του. Τρεις μαύρες φιγούρες κύκλωναν ένα κουλουριασμένο πλάσμα, θαρρείς και το βασάνιζαν. Έφερε το χέρι του στην καρδιά του ασυναίσθητα και, όπως θα ορκιζόταν για χρόνια μετά, ένιωσε την ψυχή του να αναδιπλώνεται και να του κάθεται στο λαιμό, σαν κόμπος.\nΔεν ήταν θρήσκος, ούτε πήγαινε συχνά στην εκκλησία, αλλά πίστευε ότι με αυτά τα θέματα δεν παίζεις. Δεν ήθελε να τα καταλάβει, ούτε είχε απορίες για φιλοσοφικές εξηγήσεις. Μεμιάς αισθάνθηκε δώδεκα χρονών, όταν ο μεγαλύτερος φόβος του ήταν μήπως ο γείτονας τους πιάσει στα πράσα να του ξεφουσκώνουν τα λάστιχα, αλλά τώρα δεν υπήρχε φίλος για συμπαράσταση.\nΟι φωνές που άκουγε δεν ήταν της κοπέλας του, δεν ήταν γυναικείες ούτε αντρικές. Ήταν πολλές φωνές μαζί. Αλλόκοτες και αρχέγονες, συγκρούονταν με όποιον ορθολογισμό τού είχε απομείνει. Τον κατέκλυσε μια τάση φυγής. Και αμέσως έκανε μεταβολή και άρχισε να τρέχει μακριά από το μοναστήρι ανάμεσα στα πεύκα.\nΈτρεχε στο δάσος, μόνος, προς άγνωστη κατεύθυνση, σίγουρος ότι τον πλησίαζε ολοένα και πιο κοντά το φοβερό κτήνος που ελευθερώθηκε. Παραπατούσε μέσα στα πουρνάρια, στις κακοτράχαλες πλαγιές, γλιστρούσε, έπεφτε, ξανασηκωνόταν και έτρεχε. Θυμήθηκε τη στρατιωτική του θητεία και άρχισε να φωνάζει: «Κλίνατε επί δεξιαάαα, κλίνατε επ’ αριστεράααα» για να διώξει τον φόβο του, δρασκελώντας ακόμα και τις πιο μικρές πέτρες. Φανταζόταν τους ιερείς να εξοστρακίζουν το κακό και αυτό να πλανάται στον αέρα. Έφτασε έτσι η αναπνοή του να του κοπεί απότομα, το οξυγόνο δεν του επαρκούσε και αναγκάστηκε να σταματήσει. Έπεσε στα τέσσερα. Έρποντας και ανασαίνοντας βαριά γύρισε με τρόμο προς τη μεριά του μοναστηριού. Συνειδητοποίησε ότι είχε απομακρυνθεί αρκετά και δεν τον κυνηγούσε τίποτα τελικά.\nΣηκώθηκε όρθιος. Την είδε έξω από το μοναστήρι, αρτιμελή, να σκιάζει με το χέρι της τα μάτια της από το φως του ήλιου. Να ψάχνει με τη ματιά της τις κοντινές πλαγιές προφανώς για να τον εντοπίσει.\nΤίναξε τα ρούχα του, σκούπισε με την ανάστροφη του χεριού του τον ιδρώτα από το μέτωπό του και κατευθύνθηκε προς εκείνη, προσπαθώντας να δείξει ατάραχος. «Πού πήγες;» τον ρώτησε χαμογελαστή. «Είναι πολύ ωραίο το μέρος και είπα να δω λίγο την περιοχή, μέχρι εσύ να προσκυνήσεις», της είπε πλησιάζοντας με ένα παγωμένο χαμόγελο. «Δεν έχει έρθει ακόμα κανείς. Ίσως να ήρθαμε λάθος μέρα», του είπε απογοητευμένη. «Πείνασες; Έχει καλές χασαποταβέρνες εδώ κοντά», είπε και της άνοιξε την πόρτα του αυτοκινήτου. Μπήκε και αυτός μέσα και πάτησε το γκάζι.\n#1 spiros renieris 13-05-2018 13:08


Τα νέα ρολόγια της σειράς Fenix 5 Plus της Garmin μπορεί να σε βοηθήσουν να… επιβιώσεις σε μία δύσκολη αναρρίχηση - Νέα - Insomnia.gr\nΗ Garmin έχει κυκλοφορήσει στο παρελθόν GPS watches που απευθύνονται σε φίλους συγκεκριμένων σπορ (π.χ γκολφ) αλλά με την Fenix 5 Plus-series πηγαίνει τα πράγματα σε άλλο επίπεδο.\nΤο χαρακτηριστικό που καθιστά τα ρολόγια της σειράς Fenix 5 Plus ξεχωριστά είναι ο νέος αισθητήρας Pulse Ox Acclimation, που μετράει τα επίπεδα κορεσμού του οξυγόνου στο αίμα (παλμικό οξύμετρο) όταν πραγματοποιείτε αναρριχήσεις σε μεγάλο υψόμετρο (που είναι υποξικό). Αν το ρολόι ανιχνεύσει ότι ενδέχεται να αντιμετωπίσετε προβλήματα, θα σας ειδοποιήσει.\nΤα μοντέλα Plus διαθέτουν όλα όσα θα περιμένατε από ένα σύγχρονο ρολόι της Garmin, δηλαδή με δυνατότητα αναπαραγωγής μουσικής, με δυνατότητες ανέπαφων πληρωμών και με χάρτες ενώ στον εξοπλισμό συμπεριλαμβάνεται και Galileo tracking πέρα από GPS. Το Fenix 5S Plus (στα αριστερά) διαθέτει οθόνη 1,2 ιντσών αλλά ταιριάζει καλύτερα σε λεπτότερους καρπούς.\nΤο λεπτότερο 5S Plus «κρατάει” μία εβδομάδα σε “smartwatch mode” ή τέσσερις ώρες με το GPS ενεργοποιημένο και με το music mode ενεργό. Το ελαφρώς πιο ογκώδες Fenix 5 Plus επιδεικνύει αυτονομία 10 ημερών σε “smartwatch mode” και 8 ώρες με το GPS σε λειτουργία και με το “music mode on” ενώ το μεγαλύτερο όλων Fenix 5X Plus διαθέτει μπαταρία που κρατάει για 20 ημέρες ως “smartwatch” και 13 ώρες με τα GPS και “music mode” σε λειτουργία.\nΗ μπαταρία επομένως μπορεί να παίξει καθοριστικό ρόλο στην επιλογή σας, αν και σε όλες τις περιπτώσεις θα χρειαστεί να βάλετε βαθιά το χέρι σας στην τσέπη. Το κόστος της νέας Fenix 5 Plus-series ξεκινάει από τα $699,99 και φτάνει τα $1149,99.\nNarcos 6 αναρτήσεις\nbrizoles 3 αναρτήσεις\nΌταν ο άλλος σκαρφαλώνει σε τέτοια υψόμετρα το χιλιάρικο είναι ψίχουλα. Βέβαια θα το πάρουν κάποιοι για να βλέπουν πόσα σουβλάκια μπορούν να φάνε ακόμα και να συνεχίσουν να αναπνέουν\nε μην συγκρίνουμε Garmin με πατάτες. Το Stratos καλό είναι για να λες οτι έχεις Smartwatch χωρίς να δώσεις μια περιουσία, αλλα τα Garmin είναι εργαλεία.\nΤο οξυμετρο ειναι μεγαλο θεμα και απαραιτητο για οσους ασχολουνται σοβαρα με υψομετρα .Το ρολοι ειναι κορυφαιο στην κατηγορια και η επομενη αγορα μου .\nΆψογη όπως πάντα η garmin.\nΠάντα βγάζει άριστα προϊόντα.\nΌσο και βαθιά το χέρι να βάλεις, οι τιμές είναι απαράδεκτες.\nΆσε που και να... επιβιώσεις το ρολόι θα έχει πιθανά θα έχει κλείσει. 13 ώρες μπαταρία το πολύ;;; Και από 600€ το φθηνότερο;;;\nΜε τα μισά παίρνεις 1 stratos και κάνεις και 1 δώρο σε φίλη/ο σου.\nπόσο θα στοιχίσει δεν αναγράφεται?\n13 λεπτά πριν, brizoles είπε\nΕπεξ/σία 20 Ιουνίου 2018 από Fotis13\nΌταν ο άλλος σκαρφαλώνει σε τέτοια υψόμετρα το χιλιάρικο είναι ψίχουλα.\nΒέβαια θα το πάρουν κάποιοι για να βλέπουν πόσα σουβλάκια μπορούν να φάνε ακόμα και να συνεχίσουν να αναπνέουν\nΤο ρολοι ειναι κορυφαιο στην κατηγορια και η επομενη αγορα μου .\nΚαι η δικιά μου.\n11 minutes ago, Fotis13 said:\nβεβαια υπαρχουν και κινητα που το κανουν ηδη αυτο πχ samsung s7. επισης και να μην το εχει καποιος στο ρολοι που ειναι ευκολια μπορει απλα να παρει ενα παλμικο οξυμετρο.οι τιμες τους ειναι πολυ χαμηλες ασχετα που προσπαθουν στα κινητα και στο ρολοι να το παρουσιασουν σαν κατι Unique feauture\nΔνε βολευουν ολα αυτα στην πραξη .\nΤο ρολοι ειναι ευκολια , η μετρηση ανα πασα στιγμη και on the go του ποσοστου οξυγονου ειναι μεγαλο θεμα και καινοτομια εστω και αν δεν εχει την ακριβεια μιας ξεχωριστης συσκευης .\nΘες οσο το δυνατον λιγοτερα πραγματα να εχεις με οσο το δυνατον περισσοτερες χρησεις .Ολος ο εξοπλισμος μου εχει δομηθει με αυτο ως γνωμονα συν το ελαχιστο βαρος των υλικων .\nΤο παραγγειλα ηδη btw Παρασκευη θα το εχω .\n4 hours ago, Fotis13 said:\nκαλα ναι το κινητο ειναι αρκετα δυσχρηστο και βαρος.το παλμικο οξυμετρο βολευει περισσοτερο και πολυ μικρο βαρος. Αλλα ναι δεν μπορεις να μετρας αυτοματα οσο προχωρας .το καλο βεβαια με το garmin ειναι οτι εχει και αλλες λειτουργιες πανω οποτε πραγματι ειναι ολα σε ενα.\nΜια διευκρίνιση... Το PulseOx είναι διαθέσιμο μόνο στο 5X Plus, ενώ οι on board χάρτες σε όλη τη σειρά.\nDual frequency GPS έχει;\n5 ώρες πριν, brizoles είπε\nΆσε που και να... επιβιώσεις το ρολόι θα έχει πιθανά θα έχει κλείσει. 13 ώρες μπαταρία το πολύ;;; Και από 600€ το φθηνότερο;;;\nΑν και τα δύο ρολόγια δεν συγκρίνονται, οι 13 ώρες με μουσική και GPS σου φαίνονται λίγες;


Τρίκαλα Οδηγός - Σημεία Ενδιαφέροντος - Αξιοθέατα - Madeintrikala\nΤα Τρίκαλα είναι μια ιστορική πόλη της Δυτικής Θεσσαλίας. Έχουν πληθυσμό 70.000 κατοίκους και αποτελούν την πρωτεύουσα του Νομού Τρικάλων. Γενικά, πρόκειται για μια επίπεδη, μοντέρνα πόλη, με σωστή ρυμοτομία και πολλές ανέσεις. Οι κάτοικοί της απολαμβάνουν μια καλή ποιότητα ζωής. Διασχίζεται από τον ποταμό Ληθαίο, οι όχθες του οποίου αποτελούν σημαντικό χώρο πρασίνου. Στα δυτικά της ορθώνεται ο Κόζιακας, τμήμα της Οροσειράς της Πίνδου.\nΕυρύτερα, το κέντρο της είναι σχεδιασμένο με προτεραιότητα την κυκλοφορία των πεζών και των ποδηλάτων. Σημείο αναφοράς του είναι ο μεγάλος πεζόδρομος της Οδού Ασκληπιού. Γύρω του αναπτύσσεται η εμπορική και κοινωνική ζωή των κατοίκων ενώ δίπλα του βρίσκεται ο πεζόδρομος της Απόλλωνος, γνωστός και ως ο δρόμος με τις ομπρέλες. Επίσης, η πόλη διαθέτει πολλές πλατείες, με σημαντικότερες την κεντρική (Ηρώων Πολυτεχνείου). Στο κέντρο της δεσπόζει μια επιβλητική σεκόγια ενώ η επιφάνειά της κοσμείται από μια λιμνούλα, με το άγαλμα του «Νικολάκη». Ακόμη, άλλες σημαντικές πλατείες είναι η Πλατεία Ρήγα Φεραίου, με το χαρακτηριστικό σιντριβάνι σε σχήμα λουλουδιού και η Πλατεία Παλαιού Δεσποτικού. Εδώ βρίσκεται το ιστορικό πέτρινο διατηρητέο Πελέκειο, ένα από τα ωραιότερα κτήρια του κέντρου.\nΠαραδοσιακά, τα Τρίκαλα, είναι μια πόλη με μεγάλη ποδηλατική κουλτούρα. Έτσι, συνολικά, κυκλοφορούν πάνω από 30.000 ποδήλατα, δηλαδή αντιστοιχεί 1 ποδήλατο ανά 2,5 κατοίκους. Εκτός από τους ποδηλατόδρομους, τα συγκεκριμένα μέσα έχουν πρόσβαση σε όλους τους δρόμους και τους πεζόδρομους ενώ σε πολλά σημεία υπάρχουν κατάλληλα διαμορφωμένοι χώροι για τη στάθμευσή τους.\nΚατά τις ώρες αιχμής τα Τρίκαλα σφύζουν από ζωή οπότε, δρόμοι, πεζόδρομοι και πλατείες γεμίζουν από αυτοκίνητα, πεζούς και ποδηλάτες. Άνθρωποι κάθε ηλικίας μετακινούνται προς τις δουλειές τους, κάνουν τις αγορές τους, απολαμβάνουν τον καφέ τους ή απλά μια βόλτα στο κέντρο. Γενικά, η ζωή κυλάει ήρεμα και αρμονικά, σε χαλαρούς ρυθμούς. Οι πολίτες είναι ευγενικοί και φιλόξενοι, με υψηλό βαθμό μόρφωσης και ικανοποιητικό βιοτικό επίπεδο.\nΤέλος, στην πόλη λειτουργούν τρία τμήματα τριτοβάθμιας εκπαίδευσης. Συγκεκριμένα, η Σχολή Επιστήμης Φυσικής Αγωγής και Αθλητισμού (ΣΕΦΑΑ), το ΤΕΙ Δομικών Έργων και η Σχολή Μονίμων Υπαξιωματικών (ΣΜΥ) του στρατού.


Ταξίδι στο Λιχτενστάιν αεροπορικώς απο Θεσσαλονίκη\nΤαξίδι στο Λίχτενσταϊν\nΤο Λίχτενσταϊν είναι μια χώρα μικρή και άγνωστη για πολλούς από εμάς, που όμως διατηρεί πολλά μοναδικά και αξιοπρόσεκτα χαρακτηριστικά: είναι η μικρότερη αλλά πλουσιότερη (όσον αφορά στο κατά κεφαλήν εισόδημα) γερμανόφωνη χώρα του κόσμου και η μοναδική χώρα που βρίσκεται ολοκληρωτικά στις Άλπεις. Είναι επίσης η μοναδική -κατά κύριο λόγο γερμανόφωνη- χώρα, που δε μοιράζεται κοινά σύνορα με τη Γερμανία, το τέταρτο μικρότερο κράτος στην Ευρώπη ως προς την έκτασή του (μετά το Βατικανό, το Μονακό και τον Άγιο Μαρίνο) και το έκτο μικρότερο στον κόσμο. Έχει συνολική έκταση μόλις 160 τ.χλμ. και είναι από τις ελάχιστες χώρες στον κόσμο που δε διαθέτει αεροδρόμιο, δεν έχει δικό της νόμισμα (χρησιμοποιεί το ελβετικό νόμισμα), αλλά ούτε και εθνική γλώσσα!\nΤο Πριγκιπάτο του Λιχτενστάιν είναι μια μικρή ορεινή χώρα στο άνω τμήμα του ποταμού Ρήνου, ανάμεσα στην Ελβετία και την Αυστρία, με πληθυσμό μόλις 35.000 κατοίκους. Αν και έχει τόσο λίγους κατοίκους, οι περισσότεροι είναι συγκεντρωμένοι στη δυτική του κυρίως πλευρά, καθώς η ανατολική καταλαμβάνεται από τις Άλπεις. Η χώρα είναι γνωστή ως θέρετρο χειμερινού αθλητισμού, αλλά και ως φορολογικός παράδεισος.\nΞενοδοχεία στο Λίχτενσταϊν\nΕξερευνήστε το Λίχτενσταϊν, δείτε τις προτάσεις μας και επιλέξτε αυτό που σας ενδιαφέρει. Κάντε την κράτηση σας online εύκολα γρήγορα με ασφάλεια έχοντας τον χρόνο να κάνετε την κράτηση σας από το σπίτι σας σε καλύτερες τιμές.\nΑξιοθέατα στο Λίχτενσταϊν\nΠερισσότερα για Λίχτενσταϊν\nΔείτε περισσότερους προορισμούς στο Λιχτενστάιν\nAirtour \_ Κατηγορίες \_ Προορισμοί \_ Ευρώπη \_ Λίχτενσταϊν


ERGO Ασφαλιστική: “30 Χρόνια Έργο” - EEA Insurance\nΣτη συνέχεια, ο κ. Andree Moschner, Μέλος του Δ.Σ. του Ομίλου ERGO και επικείμενος Πρόεδρος του Δ.Σ. της ERGO Ελλάδος, εξέφρασε την ικανοποίησή του για την επιτυχημένη πορεία της ERGO στην Ελλάδα, αναγνώρισε ότι είναι μια από τις σημαντικότερες εταιρείες του Ομίλου και συνεχάρη τη Διοίκηση, τους συνεργάτες και τους εργαζομένους της εταιρείας για τα εντυπωσιακά επιτεύγματα τους. Ειδικότερα ανέφερε ότι, “Η ERGO Ελλάδας τη χρονιά που πέρασε κατάφερε να ολοκληρώσει με επιτυχία την ενσωμάτωση της ΑΤΕ Ασφαλιστικής, να ανανεώσει τη συνεργασία της με την Τράπεζα Πειραιώς μέχρι το 2030, αλλά κυρίως να μετατρέψει την κρίση σε ευκαιρία επιτυγχάνοντας εξαιρετικά παραγωγικά αποτελέσματα. Η ERGO Ελλάδας έχει να επιδείξει μια κερδοφόρα αναπτυξιακή πορεία ανεξάρτητα από τις οικονομικές συνθήκες της αγοράς, οι οποίες δεν ήταν και οι πιο εύκολες. Κατόρθωσε να αναδειχθεί ηγέτιδα δύναμη στους κλάδους κατά Ζημιών διατηρώντας παράλληλα σημαντικό μερίδιο στους κλάδους Ζωής και Υγείας και αυτό είναι αποτέλεσμα σκληρής και συστηματικής ομαδικής δουλειάς και αποτελεσματικής καθοδήγησης και διαχείρισης από την ηγετική ομάδα.”


Ό,τι λάμπει δεν είναι χρυσός - Debut.gr\nΟ Κωνσταντίνος Κολοβός αμφισβητεί ανοιχτά την κυριαρχία της Μπαρτσελόνα και σε πρώτο πλάνο τοποθετεί τον Σαρούνας Γιασικεβίτσιους.\nΜα, καλά, ποιος νομίζει ότι είναι; Η Μπαρτσελόνα παρουσιάζεται σοβαρή, σταθερή, αξιόπιστη και θεωρεί ότι στοχεύοντας τον Γιασικεβίτσιους… καταφέρνει να αποτινάξει από πάνω του όλα τα δημοσιογραφικά κλισέ;\nΕξαρτάται πως ο καθένας επιχειρεί να κοιτάξει το ποτήρι; Μισογεμάτο ή μισοάδειο!\nΘυμάμαι μου έλεγε ένας γνωστός του πατέρα μου, συνάδελφος με εμπειρία στις πλάτες του, «ο δημοσιογράφος συνδέθηκε με την ανάγκη του αυτονόητου»!\nΑδιανόητο να μην περάσουν στο μυαλό μου ως ένα χαμένο κομμάτι της Αγίας Γραφής. όσο μήκος του λείπει, τόση σοφία μοιράζει. Μπλέξατε με αιρετικό και θα υποστείτε τις συνέπειες. Λειτούργημα, καθήκον προς την κοινωνία και η «ηθικολογία» δε συμμαζεύεται.\nΑκόμα και στο αθλητικό κομμάτι, πόσα άτομα έχουν χαθεί ή αντίκρισαν τον χάρο με τα μάτια τους, επειδή ένα εξυπνοπούλι αποφάσισε να μπαρουτιάσει την κατάσταση και με ένα σπίρτο… να τινάξει μονομιάς τη ευημερία.\nΚαι κάτι ακόμα, επειδή βγήκε στην επιφάνεια ξανά: παλαιότερα απαράβατος κανόνας και αρχή στον χώρο, ήταν ο δημοσιογράφος που σέβεται τον εαυτό του, να μην απευθύνεται σε πρώτο πρόσωπο και να μην συγκαταλέγεται στους λεγόμενους χρωματισμένους.\nΥποκριτικό το λιγότερο να υποστηρίζουμε το «50-50», δημοσιογράφοι επαγγελλόμαστε, προσωπικές μας σκέψεις αναπτύσσουμε με δόση αδιαπραγμάτευτων δεδομένων. Αθέλητα κάποια στιγμή θα υποκύψουμε στο αμάρτημα και μία μικρή πινελιά θα διαφέρει…\nΒέβαια, δεν αναφέρομαι σε εκείνους που για συγκεκριμένους λόγους προτιμούν να συνδεθούν με τα χρώματα μίας ομάδας, αλλά σε αυτούς που κρύβονται πίσω από έναν αόρατο μανδύα.\nΠροχωρώ ένα βήμα παραπέρα, θα ακούσεις έναν δημοσιογράφο για να σου απαντήσει με μισόλογα και κλισέ προτάσεις που συνάπτουν πολιτική προεκλογική εκστρατεία; Φυσικά, και όχι. Αναζητείς να μάθεις το πως αντιλαμβάνεται τον περίγυρο και την λογική που πλαισιώνει τον λόγο του.\nΔηλαδή, όταν μιλάς στο ψυχρό τρίτο πρόσωπο διαθέτεις την ταμπέλα του έμπιστου, ενώ στην αντίπερα όχθη είσαι αιχμάλωτος των αντιλήψεών σου;\nΤέλος οι «ψαγμένες» κουβέντες από έναν γραφιά της δημοσιογραφίας…\nΞυπνάει περσινές μνήμες η Μπαρτσελόνα του Γιασικεβίτσιους και το γεγονός αυτό οφείλει να μας προβληματίζει ως έναν βαθμό. Πόσο μάλλον τον ίδιο τον Λιθουανό. Οι Καταλανοί αναγνωρίζονται ως ένα από τα μεγάλα φαβορί (όπως πέρσι) για την κατάκτηση της Ευρωλίγκα, καθώς οι παίκτες που διαμορφώνουν το ρόστερ της, θυμίζουν μεικτή Ευρώπης… κολοσσιαία ονόματα, προσωπικότητες με ταπεραμέντο, αστέρευτο ταλέντο και έναν άνθρωπο στην άκρη του πάγκου που έγινε συνώνυμο των τροπαίων και των μεγάλων στιγμών.\nΓνωστά αυτά, εξάλλου δε καμώνομαι για αναλυτής, αν και τα προφανή, συνήθως τα εντοπίζω…\nΠερσινά ξινά σταφύλια και λίγα λες! Το ίδιο έργο και περιμένουμε να δούμε το τέλος του, αφού την περασμένη χρονιά με το μπάσκετ που επέλεξε ο Σάρας, σαν να απορρόφησε από την πορτοκαλί θεά κάθε δόση δημιουργικότητας, χαράς και αυτοσχεδιασμού.\nΌσο αδιάλεχτος ως χαρακτήρας, τόσο οξύμωρο είναι… μιλάμε για ένα μυαλό φανταζί και ενθουσιώδες…\nΗ Μπαρτσελόνα παίρνει νίκες, θεωρείται αναπόφευκτη η συμμετοχή της στο Final-4 και η πίεση να φτάσει στην κορυφή φέτος βαραίνει τους ώμους της. Αλίμονο, αν βάλουμε κάτω στο τραπέζι της συζήτησης και σπάσουμε σε επιμέρους κομμάτια το σύνολο του Σάρας, θα πάθουμε τραλαλά-τραλαλό.\nΈλεγα στην αρχή του άρθρου μου για το πως αποφασίζουμε να εστιάσουμε στο ποτήρι, μισογεμάτο ή μισοάδειο. Στην συγκεκριμένη περίπτωση ταιριάζει γάντι και εξηγώ ευθύς αμέσως: αν κρίνουμε εκ του αποτελέσματος, τότε η δις πρωταθλητές Ευρώπης σαλπάρουν αμέριμνοι προς ένα ακόμα ραντεβού με την ιστορία. Αν αποφασίσουμε να προσθέσουμε στην εξίσωση και την αγωνιστική εικόνα… ξαφνικά εμφανίζονται μαύρα σύννεφα και κρύβουν τον καταγάλανο ουρανό, φουρτουνιάζοντας την γαλήνια θάλασσα που όργωνε ο καπετάνιος Γιασικεβίτσιους.\nΤο space το έχουμε.. το pace;\nΗ επιμονή του Σάρας σε οργανωμένο παιχνίδι, σε αργό ρυθμό και σε προκαθορισμένα plays, κατέστησε την Μπαρτσελόνα προβλέψιμη και επαναλαμβανόμενη στα μάτια των αντιπάλων της. Μην την αδικώ, δε σημαίνει ότι θα ηττάται από τον κάθε πικραμένο που περιμένει μια σανίδα σωτηρίας, όμως εκείνη η αίσθηση του απρόβλεπτου δείχνει να είναι μια μακρινή ανάμνηση… της εποχής του Σιμπίλιο!\nΑείμνηστος… σαν άτι ανεβοκατέβαινε το γήπεδο!\nΛείπει, και μάλιστα σημαντικά. Τι λείπει; Σαφέστατα η ταχύτητα, το κομμάτι του transition απουσιάζει, στερώντας από την Μπαρτσελόνα εύκολα καλάθια και επιθέσεις με πολλαπλά πλεονεκτήματα κα οφέλη. Και το χειρότερο της υπόθεσης είναι ότι λείπει εκ προμελέτης. Εσκεμμένα λείπει και αυτόματα απενεργοποιεί ιδιότητες αθλητών όπως ο Νικ Καλάθης, Κόρι Χίγκινς και Κάιλ Κούριτς, οι οποίοι άλλο που δε θέλουν… να τρομοκρατούν άνευ προηγουμένου τις αντίπαλες άμυνες στον αιφνιδιασμό.\nΜίροτιτς κατ’ επανάληψη…\nΌταν διαθέτεις ένα υπερόπλο λογικότατο ακούγεται να σχεδιάζεις επιθέσεις με πρωταγωνιστή εκείνον, μολονότι στην Μπαρτσελόνα αψήφησαν εμφανέστατα τα επιτρεπτά όρια και υπερβάλλουν κατ’ εξακολούθηση με τον Μαυροβούνιο Forward. Κατοχή περνάει, κατοχή έρχεται και η μπάλα περνάει από τον Μίροτιτς στο ποστ, στην περιφέρεια, τον χρησιμοποιούν ως αντιπερισπασμό… ως τα «πάντα»!\nΦτάνει βρε αδερφέ, όπως κάποτε μου τόνισε φίλος, όταν άνοιξα κουβέντα για ενδεχόμενη back to back εμφάνιση του Ολυμπιακού στον τελικό του Λονδίνου, τόλμησα να εκθειάσω σε τέτοιο σημείο τον νεοφερμένο Γιώργο Μπαρτζώκα και δε λάθεψα… για πρώτη φορά!\nΜου προκαλεί εντύπωση η άσχημη εικόνα της Μπαρτσελόνα, ομάδα με τόσους ταχυδακτυλουργούς… να τους λείπει το ραβδάκι!\nΑναμφίβολα ο Νίκολα Μίροτς μέχρι στιγμής τραβάει τα βλέμματα με την απόδοση του στις πρώτες αγωνιστικές και για την ώρα δικαίως λογίζεται ως ο κορυφαίος της διοργάνωσης, όμως τίποτα δεν άλλαξε από την περσινή σεζόν, ακόμα και αν έχασε το βραβείο του πολυτιμότερου παίκτη στις λεπτομέρειες από τον Βασίλιε Μίσιτς.\nΠαρόλα αυτά, τα αποτελέσματα της υψηλής πίεσης και αίσθηση καθήκοντος για τον πρώην NBAer το παρακολουθήσαμε να διαδραματίζεται στην Κολωνία, όπου λύγισε ατομικά υπό το βάρος του «πρέπει» και οι λιγοστές αναλαμπές ήταν τα αποκαΐδια της καταστροφικής παρουσίας του.\nΜετράει και μία ακόμη με τους «ακατανόμαστους» της Μαδρίτης, οι οποίοι τον βλέπουν να ξεδιπλώνει το τότε υποσχόμενο ταλέντο του και βγάζουν αφρούς!\nΛιμόζ δε την λες, αν και δεδομένων των δυνατοτήτων τους φέρνει επικίνδυνα, αλλάζοντας δύο-τρία πραγματάκια στα στατιστικά νούμερα…\nΑναζητεί την φιλοσοφία του ο Γιασικεβίτσιους\nΛαμπρό μυαλό ως αθλητής, ακαταμάχητος συνδυασμός και ευλογία για κάθε προπονητή. Combo guard υψηλού επιπέδου, νοοτροπία νικητή, δουλευταράς και με την μπάλα σαν καυτή πατάτα σημάδευε… την καρδιά της αντίπαλης ομάδας. Σπουδαίος περιφερειακός στα χρονικά του Ευρωπαϊκού μπάσκετ, για πολλούς ο κορυφαίος μίας πυραμίδας πολλών επιλογών και εναλλακτικών.\nΣκάρτη πενταετία ως πρώτος προπονητής ο Σαρούνας Γιασικεβίτσιους και είναι πασιφανές πως μερικές από τις αξίες που τον καταξίωσαν στα παρκέ, τις τοποθέτησε στην εσωτερική τσέπη στο σακάκι παρέα με τις σημειώσεις του. Η ζωή του προπονητή είναι συνυφασμένη με την αλλαγή, μία απόλυση, μία παραίτηση και μία διαδοχή.\nΑληθινά τα λόγια του Γιώργου Βόβορα, όταν αποφάσισε να αναλάβει τα ηνία του Παναθηναϊκού και το ανακοίνωσε μουτρωμένος στην γυναίκα του, «υπέγραψα ότι κάποια στιγμή θα φύγω από τον Παναθηναϊκό. Αυτή είναι η μοίρα της δουλειάς μας»!\nΑπαράβατος κανόνας μίας ρουτίνας που ελάχιστοι απέφυγαν διαρκώς και εκατομμύρια τεχνικοί έγιναν φίλοι με την ιδέα…\nΟ Λιθουανός τεχνικός συνεχίζει να διαμορφώνει την προπονητική του προσωπικότητα και θα περάσουν χρόνια ακόμα μέχρι να παρακολουθήσουμε το ολοκληρωμένο μοντέλο, ενός προπονητή που φαίνεται ότι θα μας απασχολήσει ιδιαίτερα η καριέρα του.\nΑν έπρεπε να μαντέψω το προπονητικό του ίνδαλμα, λογικά θα κατευθυνόμουν προς τον Ζέλικο Ομπράντοβιτς, ίδιες αντιδράσεις, παρόμοιες χειρονομίες και η απαιτητικότητα χτυπάει τον ουρανό. Κρίμα οι αναπληρωματικοί, κάθε αγώνας και ένας Γολγοθάς από λέξεις. Στην περίπτωση του Γιασικεβίτσιους θα πρόσθετα ότι έχει ξεπεράσει και τον «Άρχοντα των δαχτυλιδιών»… στο χρώμα!\nΟ Σάρας παριστάνει το τέρας κάτω από το κρεβάτι\nΜία διαρκής υπερένταση που οδηγεί στην αναταραχή και φυσικά, ο ίδιος μένει να κοπανάει τις διαφημιστικές πινακίδες ώστε να ξεθυμάνει…\nΥπάρχουν και κάποια κολλήματα που οφείλει να αφήσει πίσω του, για να πραγματοποιήσει την καριέρα στους πάγκους που του αντιστοιχεί. Ίσως μία πιο διαλλακτική προσέγγιση στα συστήματα (κυρίως με συμμετοχή περισσότερων παικτών και με μεγαλύτερη συχνότητα) και μεγαλύτερη ελευθερία και πρωτοβουλία, καθώς οι παίκτες μοιάζουν προγραμματισμένοι να κινούνται με συντεταγμένες.\nΟ Ρόκας Γιακουμπάϊτις με την αύρα ενός δημιουργικού και αδάμαστου γκαρντ, μετατράπηκε σύμφωνα με τα «θέλω» της Μπαρτσελόνα σε συμβατικό, ενώ στα όσα λεπτά αγωνίζεται κοιτάει με την άκρη του ματιού έντρομος τον βηματισμό του Σαρούνας Γιασικεβίτσιους.\nΠραγματικά, αν με ρωτούσε κάποιος, «ο Σάρας επιμένει περισσότερο στο low post ή φωνάζει περισσότερο;». Θα τον κοιτούσα με απορία και θα το έριχνα στο νόμισμα!\nΑποτελέσματα και απόδοση σε άξονα χ και ψ\nΗ ομάδα του Σαρούνας Γιασικεβίτσιους βρίσκεται στην δεύτερη θέση (8-2) της Ευρωλίγκα σε ισοβαθμία με τα παλικάρια του Έτορε Μεσίνα και πίσω από τους άσπονδους εχθρούς τους στην ACB. Παρόμοιο το σκηνικό και στην Ισπανία, ισοβαθμεί με την Ρεάλ Μαδρίτης στην κορυφή (9-1), αφού την περασμένη αγωνιστική υποκλίθηκε στο νεανικό σύνολο του Χουάν Πεναρόγια (απουσίαζαν Χέρμανσον, Λαμπεϊρί, Τόμπι, Ντιμιτρέγιεβιτς, Κλαβέρ). Η Βαλένθια πέρασε «αέρα-πατέρα» από το Παλάου Μπλαουγκράνα και με κεντρικό παράγοντα τους πιτσιρικάδες που έριξε στο παρκέ… το στοιχείο του αναπάντεχου έσκασε σαν βόμβα στις σκέψεις του «Big Saras».\nΗ άρνηση να αναδιαμορφώσει την Μπαρτσελόνα υπό το πρίσμα της εναλλακτικής «απειλής» της Βαλένθια, αξίζει ερωτήσεων και το μότο του Γιασικεβίτσιους, «μένουμε απαράλλακτοι» ίσως αποβεί μοιραίο…. όπως πέρσι!


Ανάλογη συνέχεια θέλει η Καλλονή - Onsports.gr\nOnsports Team\t15 Μαρτίου 2012, 22:36\nΑνάλογη συνέχεια θέλει η Καλλονή\nΗ ομάδα της Λέσβου είναι αποφασισμένη να μην «πετάξει στα σκουπίδια» τη νίκη στο Ελ Πάσο.\nΤο τρίτο τρίποντο τη φετινή χρονιά μακριά από τη Μυτιλήνη πανηγύρισε στην Καλλιθέα η ΑΕΛ Καλλονής και καλείται να συνεχίσει ανάλογα. Αυτό, άλλωστε, τόνισε και ο τεχνικός, Γιάννης Ματζουράκης στους παίκτες του. Μοίρασε συγχαρητήρια, αλλά παράλληλα τους ζήτησε να συγκεντρωθούν στο ματς με τον Θρασύβουλο για να κατακτήσουν το τρίποντο και να μην «πετάξουν στα σκουπίδια» το αποτέλεσμα σε βάρος της αθηναϊκής ομάδας.\nΟ Μαμαρί Τραορέ θα είναι και πάλι εκτός, καθώς δεν είναι ακόμα έτοιμος.\nΗ διοίκηση, τέλος, ευχαρίστησε την ΠΑΕ Καλλιθέα για τη φιλοξενία και σε ανακοίνωσή της ανέφερε: «Η ΠΑΕ ΑΕΛ ΚΑΛΛΟΝΗΣ και ο πρόεδρός της, Νίκος Μιχαλάκης, προσωπικά, ευχαριστεί θερμά τους ανθρώπους της ομάδας της ΠΑΕ ΚΑΛΛΙΘΕΑ και ειδικά τον πρόεδρο της ΠΑΕ, Νίκο Σαλευρή, οι οποίοι προσέφεραν τα μέγιστα για την άριστη φιλοξενία και την άρτια διεξαγωγή του αγώνα ΚΑΛΛΙΘΕΑ - ΑΕΛ ΚΑΛΛΟΝΗΣ στο πλαίσιο της 19ης αγωνιστικής της Football League».


Απρίλιος | 2007 | ΧΑΡΗΣ ΚΑΛΛΕΡΓΗΣ\nΗ ταχύτητα της ADSL σύνδεσης\n30/04/2007 στις 10:18 μμ\t(ΔΙΑΦΟΡΑ, ΧΡΗΣΤΙΚΑ)\nΌποιος φίλος της ιστοσελίδας μου θέλει να ελέγξει την ταχύτητα της ADSL σύνδεσης του, μπορεί να το κάνει αν επισκεφτεί την ιστοσελίδα που προτείνω παρακάτω. Παρ όλο που οι υπεύθυνοι του site υποστηρίζουν ότι η δοκιμή της ταχύτητας είναι καθαρά ενδεικτική και δεν είναι αξιόπιστη, εγώ έχω διαπιστώσει ότι το τσεκάρισμα είναι πολύ κοντά στην πραγματική ταχύτητα της γραμμής.\nΓια να πάτε στο site πατήστε εδώ >>> www.adslgr.com/features/SpeedMeter/\nΠαστέρ, ο ευεργέτης της ανθρωπότητας.\n29/04/2007 στις 6:42 μμ\t(ΕΠΙΣΤΗΜΗ)\nΠιθανόν σήμερα να ζούμε γιατί στις 29 Απριλίου του 1877, δηλαδή σαν σήμερα, ο Παστέρ παρασκεύασε το πρώτο εμβόλιο για ζώα. Ο Λουδοβίκος Παστέρ γεννήθηκε την 27 Δεκέμβρη του 1822 στη Γαλλία και σπούδασε χημεία. Το έτος 1855, ανακάλυψε πως η ζύμωση του οινοπνεύματος δεν γινόταν αυτόματα όπως πίστευαν μέχρι τότε αλλά γινόταν χάρη στο μικρόβιο ζυμομύκητα. Έτσι λοιπόν αφιέρωσε την ζωή του στη μελέτη των μικροβίων. Το 1857 δημοσίευσε για πρώτη φορά μια εργασία στην οποία ανέφερε ότι λόγω των μικροβίων γίνετε εφικτή η οινοπνευματική ζύμωση. Το ίδιο υποστήριξε και για το ξινισμένο γάλα, και επομένως αφού προκαλούν αυτές τις μεταβολές σίγουρα θα μεταφέρουν και αρρώστιες στον άνθρωπο. Οι επιστήμονες της εποχής άκουγαν τις ανακοινώσεις του και ήταν εχθρικά προσκείμενοι προς αυτές. Ο ίδιος όμως συνέχισε τις έρευνες και έτσι μπόρεσε να παρασκευάσει <<το γάλα που δεν ξινίζει>>. Το παστεριωμένο γάλα ( από τη λέξη Παστέρ ), όπως έχει ονομασθεί προς τιμή του. Το παστεριωμένο γάλα δεν είναι τίποτε περισσότερο από ένα απλό γάλα, από το οποίο έχουν αφαιρεθεί τα μικρόβια.\nΤο πρόβλημα των εγχειρήσεων ακρωτηριασμού της εποχής εκείνης ήταν πολύ μεγάλο. Περίπου ο ένας στους δύο χειρουργικούς ασθενείς πέθαινε από γάγγραινα λόγω ενδονοσοκομειακών λοιμώξεων. Το έτος 1865 ένας καθηγητής χειρουργικής, ο Ιωσήφ Λίστερ, θέλησε να μιμηθεί τον Παστέρ. Αποστείρωσε για πρώτη φορά τον χειρουργικό θάλαμο και έπλενε με φαινικό οξύ τα τραύματα των ασθενών και το χειρουργικό τραπέζι. Οι θάνατοι μειώθηκαν κατά πολύ, ο ίδιος και ο Παστέρ δικαιώθηκαν, και μ αυτό τον τρόπο χάραξε για την ανθρωπότητα μια νέα εποχή.\nΈνα φθινόπωρο ο Παστέρ χρησιμοποίησε κοτόπουλα ως πειραματόζωα. Τα εμβολίασε με μικρόβια χολέρας από κότες τα οποία είχε καλλιεργήσει αλλά τα είχε αφήσει αχρησιμοποίητα όλο το καλοκαίρι. Τα κοτόπουλα προς μεγάλη έκπληξη όλων δεν πέθαναν. Αυτή ήταν και η αρχή του εμβολιασμού. Ότι δηλαδή οι διάφοροι οργανισμοί προστατεύονται από τις ασθένειες, αν εμβολιαστούν έγκαιρα με εξασθενημένες καλλιέργειες από τα μικρόβια που τις προκαλούν.\nΈτσι την 29 Απρίλη του 1877, παρουσίασε και επίσημα το πρώτο εμβόλιο για ζώα. Τα πουλερικά σώθηκαν από τη χολέρα. Τα βοοειδή από τον άνθρακα. Οι χοίροι από το ανεπύρωμα. Το εμβόλιο κατά της λύσσας μείωσε κατά πολύ τον αριθμό των λυσσασμένων σκυλιών. Λίγο μετά παρασκεύασε και το πρώτο εμβόλιο κατά της λύσσας σε άνθρωπο. Το 1886 έγινε ένας πολύ μεγάλος έρανος. Ο Παστέρ συγκέντρωσε πολλά χρήματα από τα οποία μπόρεσε να στηθεί στο Παρίσι το Ινστιτούτο Παστέρ, το οποίο αρχικά είχε σαν στόχο την πρόληψη και τη θεραπεία της λύσσας. Λειτούργησε για πρώτη φορά το 1888. Σύντομα όμως δραστηριοποιήθηκε και σε άλλες ασθένειες, παράγοντας εμβόλια για κάθε νόσο. Με τον καιρό ιδρύθηκαν παραρτήματα του Ινστιτούτο Παστέρ σε ολόκληρο τον κόσμο. Στην χώρα μας, το Ινστιτούτο Παστέρ τέθηκε σε λειτουργία το 1920.\nΟ Λουδοβίκος Παστέρ πέθανε την 28 Σεπτέμβρη του 1895 και ανακηρύχτηκε όχι άδικα, ως μεγάλος ευεργέτης της ανθρωπότητας.\nΕλευθερία Αρβανιτάκη – Δυνατά δυνατά\n28/04/2007 στις 9:38 μμ\t(ΜΟΥΣΙΚΑ VIDEO)\nΜίλα μου, μη με χτυπάς !!!\n27/04/2007 στις 12:03 πμ\t(ΔΙΑΦΟΡΑ)\nΤο Δίκτυο για την Πρόληψη και την Καταπολέμηση της Σωματικής Τιμωρίας σε Παιδιά, την 30 Απριλίου που είναι η παγκόσμια ημέρα κατά της σωματικής τιμωρίας, θα συμβάλει κι αυτό στην προσπάθεια που καταβάλλεται σήμερα να αντιμετωπιστεί ριζικά και να εξαλειφθεί αυτό το κοινωνικό πρόβλημα. Το κυρίαρχο σύνθημα που υιοθέτησε το δίκτυο είναι «Μίλα μου, μη με χτυπάς!» Το Δίκτυο κάτω από τον συντονισμό του Συνηγόρου του Παιδιού, καλεί όλους τους πολίτες της χώρας και φυσικά όλους τους φορείς μας να συμβάλουν ενεργά και να συντονίσουν τις προσπάθειες τους για την κατάργηση της άσκησης της σωματικής τιμωρίας στα παιδιά και την υιοθέτηση άλλων πιο πολιτισμένων τρόπων για τη σωστή διαπαιδαγώγησή τους. Τέτοιοι τρόποι θεωρούνται σήμερα ο διάλογος ο οποίος όλο και σπανίζει στις μέρες μας και η καλή επικοινωνία μεταξύ γονιών και παιδιού.\nΤο Δίκτυο επίσης έδωσε στην δημοσιότητα το Δεκάλογο κατά της Σωματικής Τιμωρίας στα Παιδιά. Ο δεκάλογος συντάχθηκε με βάση τις πιο σύγχρονες παιδαγωγικές αντιλήψεις και βασίστηκε στην Ελληνική και διεθνή νομοθεσία. Ο Δεκάλογος αυτός σύντομα θα αναρτηθεί σε όλα τα σχολεία, στα Παιδιατρικά Νοσοκομεία και γενικά σε όλες τις δημόσιες υπηρεσίες που αφορούν τον παιδικό πληθυσμό.\nΟ δεκάλογος αναφέρει:\nΤα παιδιά, όπως και οι μεγάλοι, έχουν δικαίωμα στην προστασία από κάθε μορφή βίας. Η σωματική τιμωρία είναι μία μορφή βίας.\nΤο ξύλο, το χαστούκι, το τράβηγμα του αυτιού και γενικά η επιβολή σωματικού πόνου στο παιδί είναι μορφές σωματικής τιμωρίας και πλέον δεν επιτρέπονται από το νόμο (Ν.3500/06, άρθρο 4).\nΚανένα πρόσωπο που έχει στην ευθύνη του ένα παιδί, δεν έχει δικαίωμα να του επιβάλλει σωματική τιμωρία.\nΟι γονείς έχουν την ευθύνη της διαπαιδαγώγησης των παιδιών τους και οφείλουν να τα μεγαλώσουν, χωρίς να χρησιμοποιούν βία σε βάρος τους και να προσβάλλουν την αξιοπρέπειά τους.\nΗ σωματική τιμωρία θίγει την προσωπικότητα του παιδιού.\nΗ σωματική τιμωρία δεν είναι αποτελεσματικό μέσο διαπαιδαγώγησης.\nΈνα παιδί που μεγαλώνει με ξύλο, μαθαίνει να λύνει τα προβλήματά του με βίαιο τρόπο.\nΗ σωματική τιμωρία μπορεί να οδηγήσει σε σοβαρές μορφές κακοποίησης.\nΟ διάλογος και η μη βίαιη διαπαιδαγώγηση είναι ο καλύτερος τρόπος για να μαθαίνει ένα παιδί τους κανόνες και τα όρια που χρειάζεται στη ζωή του.\nΕίναι στο χέρι μας να βγάλουμε το ξύλο και τη βία από τη ζωή των παιδιών.\n26/04/2007 στις 10:14 μμ\t(ΓΝΩΡΙΖΕΣ ΟΤΙ...)\nΣε 250 εκατομμύρια χρόνια από σήμερα, οι αγαπημένες παραλίες μας δεν θα υπάρχουν πια, γιατί πολύ απλά η ίδια η Μεσόγειος δεν θα υπάρχει. Στην θέση της θα δημιουργηθεί μια τεράστια σε όγκο και μήκος οροσειρά, γιατί οι πλάκες της Αφρικής σπρώχνουν προς την κατεύθυνση της Ευρώπης. Η Αυστραλία θα μετακινηθεί βορείως και θα ενωθεί και αυτή με την Ασία. Λέγεται επίσης ότι ο Ατλαντικός ωκεανός αφού μεγαλώσει αρχικά μετά θα εξαφανιστεί εντελώς.\nΟι Μηλίτσες του Κόφινα\n24/04/2007 στις 7:27 μμ\t(ΔΙΑΦΟΡΑ, ΚΡΗΤΗ, ΛΑΙΚΗ ΠΑΡΑΔΟΣΗ)\nΚάτω στην Κρήτη την πατρίδα μου, συγκεκριμένα στην νότια πλευρά του νομού Ηρακλείου, δεσπόζουν τα Αστερούσια όρη με ψηλότερη κορυφή τον Κόφινα. Εκεί στον Κόφινα λοιπόν υπάρχει ένα ιερό από την Μινωική εποχή. Υπάρχει όμως και το εκκλησάκι του Τίμιου Σταυρού που όπως όλοι γνωρίζουν γιορτάζει κάθε χρόνο στις 14 Σεπτεμβρίου. Εκεί λοιπόν κοντά στο εκκλησάκι έχουν φυτρώσει οι << Μηλίτσες του Κόφινα >> που όπως λένε οι τοπικές παραδόσεις, τα δέντρα αυτά φύτρωσαν από το αίμα μιας προσκυνήτριας που γκρεμίστηκε στα βράχια καθώς πήγαινε να προσκυνήσει.\nΣήμερα, στο βουνό αυτό υπάρχουν ριζωμένα πάνω στα βράχια, μόνο τρία δυστυχώς δέντρα της << σορβιάς της ακανθώδους >> ή << Sorbus umbellata >>. Τα δέντρα κάνουν καρπό που ώριμάζει περίπου στα μέσα του Σεπτέμβρη. Ο καρπός αυτός μοιάζει με μήλο αλλά το μέγεθος του είναι περίπου όπως το ρεβίθι. Από τούς προσκυνητές ο καρπός θεωρείται ιερός και επομένως θεραπευτικός.\nΚάθε χρόνο, την παραμονή της γιορτής του Τίμιου Σταυρού που γιορτάζει η εκκλησία οι καρποί αυτοί κόβονται από τους πιστούς και αφού τους αφήσουν όλη νύχτα στο νερό της πηγής, το ξημέρωμα τους τοποθετούν πάνω στην Αγία Τράπεζα. Προς το τέλος της θείας λειτουργίας, ο ιερέας περιφέρει τους καρπούς στην κορυφή του Κόφινα, συνοδευόμενος από τους πιστούς. Στο τέλος τους ευλογεί και μοιράζει σε κάθε προσκυνητή από ένα καρπό.\nΤο έθιμο αυτό της λατρείας των ιερών δέντρων, λέγεται ότι έχει τις ρίζες του στον μινωικό πολιτισμό και χαρακτηρίζεται σήμερα ως η αυθεντικότερη μορφή σύγχρονης δεντρολατρείας στον λεγόμενο πολιτισμένο κόσμο.\nΨάρι – δηλητήριο στις Ελληνικές θάλασσες\n23/04/2007 στις 7:56 μμ\t(ΔΙΑΤΡΟΦΗ, ΟΙΚΟΛΟΓΙΑ)\nΟ Λαγοκέφαλος ή Lagocephalus Sceleratus\nΌλοι μέχρι σήμερα γνωρίζαμε τα δηλητηριώδη μανιτάρια, αργότερα μάθαμε και το διαβολόχορτο. Ελάχιστοι όμως γνωρίζουν ότι υπάρχουν και δηλητηριώδη ψάρια. Ένα τέτοιο είδος δηλητηριώδους ψαριού πέρασε από το Σουέζ και είναι ήδη στις Ελληνικές θάλασσες. Ονομάζεται Λαγοκέφαλος ή Lagocephalus Sceleratus όπως είναι κανονικά η επιστημονική του ονομασία. Το ψάρι αυτό παράγει μια τοξίνη που προκαλεί ακόμη και θάνατο για όποιο το καταναλώσει. Το 2003 έκανε την εμφάνιση του για πρώτη φορά στις θάλασσες των Δωδεκανήσων, αλλά σήμερα ζει σε όλο το Αιγαίο πέλαγος. Σαν ψάρι είναι άγνωστο σε πολλούς ψαράδες και ιδιαίτερα στους ερασιτέχνες. Ο λεσεψιανός μετανάστης, όπως αποκαλούνται τα ψάρια και οι άλλοι οργανισμοί που μέσω Σουέζ περνάνε στην Μεσόγειο, εθεάθη αρχικά στο τρίγωνο Σύμη – Ρόδος – Καστελόριζο αλλά σήμερα έφθασε μέχρι και στις ακτές της Βόρειας Ελλάδας.\nΗ δηλητηριώδης τοξίνη είναι η Τετραδοτοξίνη ΤΤΧ η οποία προκαλεί στον άνθρωπο αναπνευστικές διαταραχές, ανεπάρκεια του κυκλοφορικού συστήματος, μυϊκή παράλυση ακόμη και θάνατο σε όποιο καταναλώσει το ψάρι. Θανατηφόρα περιστατικά έχουν αναφερθεί ως τώρα στον Λίβανο και στο Ισραήλ. Το μήκος του ψαριού αυτού συχνά υπερβαίνει το μισό μέτρο ενώ το βάρος του είναι περίπου 1500 – 1700 γραμμάρια.\nΟ πληθυσμός του Λαγοκέφαλου ή Lagocephalus Sceleratus αυξάνεται σημαντικά και προκαλεί μεγάλη ανησυχία στις αρχές οι οποίες αναζητούν τρόπους αντιμετώπισης του προβλήματος εν όψη καλοκαιριού.\nΤο πέρασμα της γέφυρας Χαριλάου Τρικούπη\n21/04/2007 στις 12:03 πμ\t(RUNNING)\nΜεθαύριο Κυριακή έχουμε πάλι τρέξιμο. Αυτή τη φορά ο αγώνας είναι Ο Πανελλήνιος Ημιμαραθώνιος Δρόμος << Το Πέρασμα Της Γέφυρας Χαριλάου Τρικούπη 2007>> ( 21.097 μ.) και θα έχει αφετηρία το Δημαρχείο Αντιρρίου. Ακολούθως οι δρομείς θα περάσουν από την Γέφυρα Ρίου – Αντιρρίου, την μεγαλύτερη καλωδιακή γέφυρα του κόσμου και εν συνεχεία αφού διασχίσουν κεντρικούς δρόμους τις Πάτρας θα γίνει ο τερματισμός στο κολυμβητήριο ΠΕΠΑΝΟΣ που είναι κοντά στο Στάδιο της Πάτρας. Πούλμαν για τους δρομείς από Αθήνα θα βάλουν οι Σύλλογοι των Αθηνών, ενώ θα μπουν και πούλμαν από το σημείο τερματισμού προς την αφετηρία του αγώνα για να μεταφέρουν τους δρομείς από Πάτρα. Τα πούλμαν από Πάτρα θα φύγουν στις 8 και 30΄ το πρωί.\nΚαλό τρέξιμο και καλό τερματισμό σε όλους τους φίλους δρομείς.\nΟλόκληρη η προκήρυξη του Αγώνα είναι:\n1ος ΠΑΝΕΛΛΗΝΙΟΣ ΗΜΙΜΑΡΑΘΩΝΙΟΣ\n«Το πέρασμα της γέφυρας Χαριλάου Τρικούπη»\nΟ Σύλλογος Μαραθωνοδρόμων Αχαΐας «ΦΕΙΔΙΠΠΙΔΗΣ», ο Ο.Ν.Α. Δήμου Πατρέων, ο Ο.Ν.Α. Δήμου Ρίου και ο Δήμος Αντιρρίου με τη συμμετοχή και τη στήριξη της Γέφυρας Α.Ε. διοργανώνουν τον Πανελλήνιο Ημιμαραθώνιο Δρόμο Αθλητικής Σύνδεσης Αιτωλοακαρνανίας – Αχαΐας με το πέρασμα της Γέφυρας «Χαρίλαου Τρικούπη».\nΗ εκκίνηση θα γίνει την Κυριακή 22 Απριλίου και ώρα 10.30 π.μ. από το Δημαρχείο του Αντιρρίου.\nΗ διαδρομή των 21.097 μέτρων θα περάσει πάνω από την πανοραμική μεγαλύτερη καλωδιακή γέφυρα του κόσμου. Εν συνεχεία, μέσω του Ρίου και του πολεοδομικού συγκροτήματος της Πάτρας θα τερματίσει σε ένα από τα μεγαλύτερα κολυμβητήρια της χώρας, στο «ΠΕΠΑΝΟΣ». Εκεί κατά τη διάρκεια των απονομών θα γίνει και η λήξη του μεγαλύτερου σε ομορφιά Ημιμαραθωνίου της χώρας.\nΔηλώστε εγκαίρως τη συμμετοχή σας στις εξής διευθύνσεις:\nΣύλλογος Μαραθωνοδρόμων Αχαΐας\nΜαιζώνος 235, Πάτρα\n(Γεώργιος Αντύπας), τηλ./φαξ: 2610-338910\nΕρενστρώλε 1, 262 24 Πάτρα\nΠΡΟΣΟΧΗ: Τελευταία ημέρα παραλαβής των δηλώσεων συμμετοχής είναι η Τετάρτη, 18 Απριλίου 2007.\nΟι εκπρόσωποι των Συλλόγων θα λάβουν τα δελτία συμμετοχής σε φακέλους μισή ώρα πριν την εκκίνηση από το Αντίρριο.\nΛεπτομέρειες για τις κατηγορίες επάθλων και τα δώρα που θα δοθούν θα ανακοινωθούν σύντομα.\nΕκ του «ΦΕΙΔΙΠΠΙΔΗ»\n20/04/2007 στις 12:08 πμ\t(ΔΙΑΤΡΟΦΗ)\nΕίμαι φανατικά υπέρ της συχνής κατανάλωσης ψαριού γιατί είναι ένα τρόφιμο ανεκτίμητης αξίας από πολλές πλευρές. Επειδή ζούμε στην Ελλάδα το έχουμε σε μεγάλη επάρκεια σαν νησιωτική χώρα που είμαστε και τις περισσότερες φορές είναι εύκολο να το βρούμε φρέσκο. Αν όμως αδυνατούμε να το βρούμε, πρέπει να ξέρουμε ότι και το κατεψυγμένο ψάρι είναι εφάμιλλο του νωπού και δεν υπολείπεται σημαντικά σε θρεπτική αξία και γεύση. Βέβαια με την προϋπόθεση, ότι έχει καταψυχθεί σωστά και έχουν κρατηθεί οι ασφαλείς συνθήκες κατάψυξης σε όλα τα ενδιάμεσα στάδια της διακίνησής του, μέχρι να φτάσει στον τελικό καταναλωτή. Τρώτε φρέσκο ή έστω κατεψυγμένο ψάρι, τουλάχιστον δυο φορές την εβδομάδα. Αν είναι φρέσκο, ακόμα καλλίτερα. Σ αυτή την περίπτωση λοιπόν, τουλάχιστον πρέπει να το αναγνωρίζουμε.\nΤο φρέσκο ψάρι το οποίο μόλις έχει αλιευθεί δεν έχει καθόλου οσμή. Μετά από λίγη ώρα αρχίζει να μυρίζει θάλασσα και μετά ακολουθεί ένα άλλο στάδιο που μυρίζει έντονα ψαρίλα. Το φρέσκο ψάρι, είναι αρκετά σκληρό και άκαμπτο. Αν όμως το τοποθετήσουμε στην παλάμη μας σχηματίζει ένα τόξο με φορά προς τα πάνω. Όταν το πιέσουμε με το δάχτυλο μας, δεν αφήνει σημάδι και το κρέας του έχει τέτοια ελαστικότητα που θα επανέλθει πολύ γρήγορα. Το φρέσκο ψάρι έχει μάτια λαμπερά, ενώ τα βράγχια του έχουν κόκκινο ή ροζ χρώμα και είναι υγρά. Βράγχια στεγνά, θαμπά ή καφέ χρωματισμού, είναι σοβαρή ένδειξη ότι το ψάρι δεν είναι φρέσκο. Πέρα όμως από την όψη του, το φρέσκο ψάρι μπορούμε να το αναγνωρίσουμε και όταν το καθαρίζουμε και αφού το μαγειρέψουμε. Στο φρέσκο ψάρι, τα λέπια έχουν μεταλλική λάμψη και κολλάνε στο δέρμα αλλά καθαρίζεται πολύ εύκολα, ενώ τα εντόσθια του αφαιρούνται ολόκληρα χωρίς να σπάσουν. Όταν το φρέσκο ψάρι είναι ήδη μαγειρεμένο η σάρκα του από το κόκαλο αποσπάται πολύ εύκολα.\nΤο κατεψυγμένο ψάρι είναι εφάμιλλο του νωπού σε θρεπτική αξία και γεύση, με την προϋπόθεση βέβαια ότι έχει καταψυχθεί σωστά και δεν έχει αποψυχθεί καθόλου στα ενδιάμεσα στάδια της διακίνησής του μέχρι να φτάσει στον καταναλωτή.\nΤο μικρόβιο του τρεξίματος.\n19/04/2007 στις 12:06 πμ\t(RUNNING)\nΤην πρώτη μέρα που αρχίζεις το τρέξιμο βλέπεις μετά λύπης ότι τα πόδια σου σε πάνε μόνο λίγες εκατοντάδες μέτρα. Βλέπεις τους πιο παλιούς δρομείς να τρέχουν ακούραστα, ασταμάτητα, άνετα χωρίς σημάδια κόπωσης και σου φαίνονται υπεράνθρωποι. Αν δεν απογοητευτείς και τα παρατήσεις αμέσως και βγάλεις το πρώτο μισάωρο τότε αρχίζει σιγά-σιγά να μπαίνει μέσα σου το μικρόβιο. Όσο το σπορ το παλεύεις τόσο το μικρόβιο μπαίνει όλο και πιο βαθιά και μένει για πάντα. Αρχικά δεν ξέρεις από πού και πως το κόλλησες αλλά με τον καιρό διαπιστώνεις ότι πήγαινες γυρεύοντας και τώρα πια είναι πολύ αργά. Όλα αυτά απλά σημαίνουν ότι ανακάλυψες και αγάπησες το τρέξιμο, την άθληση στην πιο ποιητική, στην πιο λιτή μορφή της. Είναι τόσο απλό. Φοράς ένα ζευγάρι παπούτσια, βγαίνεις έξω και τρέχεις. Το πόσο θα τρέξεις δεν ορίζεται. Από λίγα μέχρι πολλές δεκάδες, για να μη πω και τρομάξει κανένας, μέχρι και εκατοντάδες χιλιόμετρα. Καταλαβαίνεις τότε ότι ο δρόμος της γειτονιάς σου δεν σε πάει μόνο στο περίπτερο για τσιγάρα, στο καφενείο για καφέ, στο fast food ή στο σουβλατζίδικο αλλά σε πάει τρέχοντας με χίλια σ ένα νέο τρόπο ζωής, στη ίδια τη ζωή. Από τη μια είναι όλα τα αθλήματα που λάτρευες ως τώρα σαν αθλητής ή θεατής. Το ποδόσφαιρο, το μπάσκετ, το κολύμπι, το ποδήλατο, αθλήματα που κι αυτά απαιτούσαν τις θυσίες τους, το χρόνο τους, τα έξοδα τους. Σε βελτίωσαν κι αυτά σωματικά και ψυχικά, σ έκαναν να γνωρίσεις καινούργιους φίλους, σ έκαναν να διασκεδάσεις ή και να διακριθείς. Ίσως πάλι να μην υπήρχε τίποτα πριν. Και τότε ήρθε το τρέξιμο.\nΗ μαγεία μιας απέραντης μοναξιάς σ ένα ασφαλτοστρωμένο δρόμο ή συντροφιά και η κουβεντούλα σε μια χωμάτινη διαδρομή μέσα σ ένα πάρκο ή ακόμη καλλίτερα στο δάσος, το τρέξιμο στο βουνό, ο παραλογισμός μιας κυκλικής αέναης διαδρομής στο στίβο του σταδίου, η εξάρτηση από ρολόγια, χρονόμετρα και από προκαθορισμένα περάσματα, η μάχη με τους χρόνους, η μάχη κάθε μέρα να νικάς τον εαυτό σου και να κάνεις νέα ατομικά ρεκόρ.\nΦίλε μου καλέ, όταν τρέχεις μόνος ή και με παρέα είσαι πάντα ο εαυτός σου και ταυτόχρονα κοντά και δίπλα στους άλλους. Όπου και να σαι είσαι μέσα στη ζωή, στην πόλη, στο βουνό, στη φύση, στον στίβο. Παρατηρείς, βλέπεις, ακούς, μυρίζεις, σκέφτεσαι. Οι καθημερινές δυσκολίες της ζωής είναι πιο βατές ,τα προβλήματα σου μοιάζουν μικρότερα, οι θολές σου σκέψεις καθαρίζουν, τα άγρια ένστικτα σου ημερεύουν, τα συναισθήματα σου γίνονται πιο αγνά, αγαπάς πιο πολύ τον εαυτό σου και τον συνάνθρωπο σου. Τα χιλιόμετρα που διανύεις επιδρούν περισσότερο στο μυαλό και στην ψυχή σου παρά στους μύες και στην καρδιά σου. Στη ζωούλα μας υπάρχουν πολλά και όμορφα πράγματα. Πλούτη, χρήματα, αισθήματα, τέχνες, γνώση. Υπάρχει όμως και το τρέξιμο.


Ανεμογεννήτριες που "προστατεύουν" τα πτηνά - EnergyIn\nΑνεμογεννήτριες που “προστατεύουν” τα πτηνά\nΤέσσερις όμιλοι που δραστηριοποιούνται στον κλάδο της αιολικής ενέργειας, στη Νορβηγία, πρόκειται να αλλάξουν χρώμα στις ανεμογεννήτριες, ώστε να περιοριστεί ο κίνδυνος που αντιπροσωπεύουν για τα πτηνά.\nΤο εν λόγω πρόγραμμα τελεί υπό την αιγίδα του Ερευνητικού Συμβουλίου της Νορβηγίας και της Energy Norway, με τις εταιρείες να έχουν αρχίσει ήδη δοκιμές στο αιολικό πάρκο Smøla, στα βόρεια της χώρας. Σύμφωνα με τη Statkraft, η οποία διαχειρίζεται το συγκεκριμένο πάρκο, στην περιοχή εντοπίζονται συχνά νεκροί αετοί.\nΣε τέσσερις από τις 68 ανεμογεννήτριες του πάρκου, το ένα πτερύγιο θα βαφτεί μαύρο προκειμένου να διαπιστωθεί εάν η χρωματική αντίθεση με το φόντο θα μειώσει τον αριθμό των συγκρούσεων. Το πρόγραμμα INTACT θα μελετήσει επίσης κατά πόσο η ενίσχυση της συνολικής ορατότητας των πύργων θα αποτρέψει τα χτυπήματα πτηνών που πετούν χαμηλότερα από τους αετούς.\ntags: Energy Norway Statkraft αλλαγή χρώματος Ανεμογεννήτριες Ερευνητικό Συμβούλιο της Νορβηγίας Νορβηγία\nπροηγούμενο Παράρτημα του "Σπάρτακου" στη Χίο\nεπόμενο Διεθνής Θερμοπυρηνικός Αντιδραστήρας στη Γαλλία


Το ThesSummerSchool επανέρχεται και τη νέα χρονιά\nΣυντάκτης: Newsroom Στις Πέμπτη, 17 Δεκεμβρίου, 2020\nΤο e-ThesSummerSchool, η “εξ αποστάσεως παραλλαγή” του πετυχημένου θερινού σχολείου επιχειρηματικότητας ThesSummerSchool που διοργανώνεται τα τελευταία έξι χρόνια στο Πανεπιστήμιο Μακεδονίας, επιστρέφει με νέους κύκλους διαλέξεων του προγράμματος, που θα διοργανωθούν ως εξής:\nΌποιος συμμετέχει στο ThesSummerSchool θα παρακολουθήσει μαθήματα επιχειρηματικότητας και θα ακούσει τις εμπειρίες διακεκριμένων επιχειρηματιών. Θα γνωρίσει και θα δουλέψει επίσης με άλλα άτομα της ηλικίας του μέσα σε ένα υποστηρικτικό και ενθαρρυντικό περιβάλλον, ενώ παράλληλα θα μάθει να αναγνωρίζει ευκαιρίες και θα του δοθούν οι βάσεις για την ανάπτυξη των δικών του επιχειρηματικών πρωτοβουλιών.\nΤα μαθήματα θα πραγματοποιούνται καθημερινά από τις 10:00 έως τις 14:00. Οι συμμετέχοντες θα έχουν την ευκαιρία να παρακολουθήσουν ποικιλία θεματικών διαλέξεων, να αναλύσουν μελέτες περίπτωσης, να πραγματοποιήσουν τεστ προσωπικότητας και να παίξουν εκπαιδευτικά παιχνίδια σχετικά με την επιχειρηματικότητα. Ειδικά τα εξ αποστάσεως προγράμματα θα γίνουν μέσω της πλατφόρμας Zoom.\nΌλοι οι συμμετέχοντες θα λάβουν ηλεκτρονικά πιστοποιητικό παρακολούθησης του Πανεπιστημίου Μακεδονίας, ώστε να μπορούν να το χρησιμοποιήσουν στο βιογραφικό τους. Επίσης εξασφαλίζουν τη δυνατότητα επικοινωνίας με όλους τους διδάσκοντες, ακόμα και μετά τη λήξη του προγράμματος, για όποιο θέμα τους απασχολεί (δια βίου mentoring!).\nΜπορείτε να δηλώσετε συμμετοχή στην επίσημη ιστοσελίδα του προγράμματος, όπου βρίσκεται και η φόρμα εκδήλωσης ενδιαφέροντος.\ne-ThesSummerSchoolThesSummerSchoolΑλεξάνδρεια Ζώνη ΚαινοτομίαςΠανεπιστήμιο Μακεδονίας\nNewsroom 10896 posts 0 σχόλια\nIntracom Defence raised 9.7 million € to build the LOTUS – Low Observable Tactical Unmanned System program\nGreenTech Challenge by ESU NTUA: Οι νικητές του προγράμματος πράσινης καινοτομίας\nΗ πορεία μιας ιδέας που γίνεται προϊόν: evenTIZ Live…\nΈλληνες φοιτητές κατέκτησαν την πρώτη θέση στο “CEO…\nΑλεξάνδρεια Ζώνη Καινοτομίας: 5ο evenTIZ Live Story με…\nΣυναισθηματική νοημοσύνη και επιχειρηματικότητα στο…\nNBG Business Seeds: 4η εκδήλωση για startups από τη Β.…\nΒιωματικό πρόγραμμα για την ανάπτυξη ηγετικών…\nΚυρ. Λουφάκης: “Η Αλεξάνδρεια Ζώνη Καινοτομίας,…\ne-ThesSummerSchool: Μαθήματα επιχειρηματικότητας για…


Στο Διασχολικό Συνέδριο η Έφη Κουτεντάκη - Flashnews.gr\nΣτο Διασχολικό Συνέδριο η Έφη Κουτεντάκη\nΣυμμετοχή της Αντιπεριφερειάρχη Παιδείας Δια Βίου Μάθησης Απασχόλησης και Νέας Γενιάς σε Διασχολικό Συνέδριο.\nΗ Αντιπεριφερειάρχης Παιδείας, Διά Βίου Μάθησης, Απασχόλησης και Νέας Γενιάς κα Έφη Κουτεντάκη παραβρέθηκε και απηύθυνε χαιρετισμό σήμερα, στο Διασχολικό Συνέδριο που οργανώνει η Συντονίστρια Εκπαιδευτικού Έργου Φιλολόγων του ΠΕ.ΚΕ.Σ. Κρήτης, κα Ι. Ραμουτσάκη.\nΠέμπτη, 10 Οκτωβρίου 2019, 15:20


Parea tavern santorini / σαντορίνη greece :::: mpirimpa games no download\nParea tavern santorini / σαντορίνη greece Προϊόντα τεχνολογίας στις καλύτερες τιμές τις αγοράς! Κινητά τηλέφωνα και tablets σε τιμές special! Η ιστορία μας. To jamjar (τζάμτζαρ) γεννήθηκε ως ιδέα ένα δροσερό απόγευμα Σεπτεμβρίου του 2012 από δύο εργαζόμενα τότε κορίτσια, την Εύα Επιτροπάκη\nΩ! ΧΑΜΟΣ!. Parea tavern santorini / σαντορίνη greece\n25 Οκτ. 2013 Δεν είχε καλή κατάληξη η βραδινή έξοδος για μια παρέα αφού αυτοί αλλά και από πολίτες που βρέθηκαν στο σημείο, μια παρέα που έφαγε σε γνωστή ταβέρνα της Το αεροδρόμιο της Σαντορίνης στα 20 χειρότερα του κόσμου fatsa chat xbox 360 Parea tavern santorini / σαντορίνη greece : Η αγαπημένη διαδικτυακή συντροφιά της εγκύου, της μαμάς και της σύγχρονης γυναίκας. Τα πάντα για τα παιδιά! 188 Kifisias Avenue, 154 - 51, Psihiko; 30 Petraki Str, 105 - 63, Athens; +30 211 8509 594 · info@network- · Σαντορίνη. 22860-31346. - Ταβέρνα Άγγελος.\nΠρονομιακή Τιμολόγηση | Τράπεζα Πειραιώς. Parea tavern santorini / σαντορίνη greece\n5 ημέρες πριν σαντορινη φηρα παραλιεσ logo small for menu · σαββια ορφανιδου . παραλιο αστρος νεα φτερα μελισσας jumbo βαθμοι κελσιου a hotmail com είσοδος email Parea tavern santorini / σαντορίνη greece\nΑθήνα: Η ιστορική, υπόγεια ταβέρνα σε εγκαταλελειμμένο σπίτι του . Parea tavern santorini / σαντορίνη greece\nΤι κάνουμε. Υποδομή ΙΤ · Δίκτυο & Ασφάλεια · Αποθήκευση & Διαχείρηση Δεδομένων · Ενοποιημένες Επικοινωνίες; Close. Ασφάλεια Δεδομένων · Υπηρεσίες για το tamara al gabbani Parea tavern santorini / σαντορίνη greece


Χωριό στη Ρωσία δέχεται εισβολή από μύγες (Βίντεο) - Sputnik Ελλάδα\n20:07 11 ΙΟΥΛΙΟY 2020\nΧωριό στη Ρωσία δέχεται εισβολή από μύγες (Βίντεο)\n20:53 14.06.2019 (ΕΝΗΜΕΡΩΘΗΚΕ 20:54 14.06.2019) Λήψη σύντομου url\nΣμήνη από μύγες εισβάλουν σε σπίτια, φράχτες και αυτοκίνητα στα Ουράλια, τρελαίνοντας τους ανθρώπους. Ωστόσο, όπως αποδείχθηκε δεν έφταιγε ο Θεός και κάποια κατάρα, αλλά ένας αγρότης, σύμφωνα με αναφορές.\nΟι κάτοικοι του χωριού Λαζόρεβι στην περιοχή Σβέρντλοβσκ στα Ουράλια παλεύουν κατά της εισβολής μυγών, που θυμίζουν μία από τις βιβλικές πληγές της Αιγύπτου, μεταδίδει το ρωσικό δίκτυο VGTRK. Τα έντομα το χωριό της Ρωσίας καλύπτουν κτίρια και αυτοκίνητα, ενώ εκατομμύρια γυρνούν γύρω από τους κατοίκους. Σύμφωνα με το ρεπορτάζ τα τοπικά καταστήματα έχουν ελλείψεις από απωθητικά. Στο μεταξύ χρήστες του διαδικτύου ανεβάζουν ανατριχιαστικά βίντεο στο διαδίκτυο.\nΣύμφωνα με τις αναφορές των Μέσων η εισβολή συνδέεται με ντόπιο αγρότη που παρήγγειλε μία υποδομή για πουλερικά προκειμένου να πετά τα περιττώματά τους από το καλοκαίρι του 2018 έως τον Μάρτιο του 2019 σε γειτονικό κτήμα χωρίς άδεια. Παρότι έγινε απολύμανση στο οικόπεδο, αυτό δεν βοήθησε να εξαλειφθούν τα σκουλήκια. Οι τοπικές αρχές διερευνούν το ζήτημα.\nμύγα, χωράφια, εισβολή, Ρωσία


Ένα βήμα πιο κοντά στις μακρινές αποστολές στο Διάστημα με τον διαχωρισμό του νερού σε υδρογόνο και οξυγόνο\n16 Ιουλίου 2018 Kyriakos Ananiadis\nΜία από τις μεγαλύτερες προκλήσεις για να πραγματοποιηθεί επανδρωμένη αποστολή σε μακρινούς πλανήτες (βλ. Άρη) είναι να καταστεί εφικτός ο διαχωρισμός του νερού σε υδρογόνο και οξυγόνο (ηλεκτρόλυση) στο Διάστημα, έτσι ώστε να χρησιμοποιηθεί το πρώτο ως καύσιμο για το διαστημικό σκάφος και το δεύτερο για την υποστήριξη της ζωής.\nΟι επιστήμονες το κατάφεραν χρησιμοποιώντας ημιαγώγιμο υλικό και την ηλιακή ακτινοβολία σε συνθήκες μηδενικής βαρύτητας. Η διαδικασία της ηλεκτρόλυσης πραγματοποιείται με την εφαρμογή ηλεκτρικού ρεύματος σε υδάτινο διάλυμα που περιλαμβάνει ηλεκτρολύτη. Το ηλεκτρικό ρεύμα "σπάζει" τους μοριακούς δεσμούς υδρογόνου και οξυγόνου, με τη συλλογή τους να γίνεται ξεχωριστά στα δύο ηλεκτρόδια.\nΘεωρητικά, με αυτόν τον τρόπο θα μπορούσαν να πραγματοποιήσουν αποστολή πυραύλου με τα ντεπόζιτα του γεμάτα νερό, κάτι σαφέστατα πιο ασφαλές σε σύγκριση με τα παραδοσιακά καύσιμα. Αφότου τεθεί ο πύραυλος σε τροχιά, τότε θα ξεκινά η διαδικασία της ηλεκτρόλυσης του νερού για να χρησιμοποιείται το υδρογόνο ως καύσιμο για το διαστημικό σκάφος και το οξυγόνο για την υποστήριξη της ζωής στα μέλη της αποστολής.\nΜια άλλη μέθοδος είναι η χρήση φωτοευαίσθητων καταλυτών επάνω σε ημιαγώγιμο υλικό βυθισμένο σε νερό. Τα ηλεκτρόνια του υλικού μπορούν να απελευθερωθούν απορροφώντας την ενέργεια των φωτονίων της ηλιακής ακτινοβολίας και στη συνέχεια να αντιδράσουν με πρωτόνια για να σχηματίσουν το υδρογόνο. Υπάρχει πάντοτε και η δυνατότητα επανένωσης του υδρογόνου και του οξυγόνου για να σχηματιστούν μόρια νερού.


Πρόσκληση ΜΜΕ σε συνέντευξη τύπου στα Χανιά – energinews.gr\nΗ παρουσίαση θα πραγματοποιηθεί στο κτίριο της Περιφερειακής Ενότητας Χανίων, αύριο, Πέμπτη 15 Απριλίου στις 12.00 το μεσημέρι, παρόντος του Περιφερειάρχη Κρήτης Στ. Αρναουτάκη, αντιπεριφερειαρχών, εκπροσώπων των Δήμων και των συντελεστών των εκδηλώσεων.\nPrevious post:“safeCrete.gr”. Η πύλη της Περιφέρειας Κρήτης για την κλιματική αλλαγή\nNext post:Yποχρεωτικά self test σε λιανεμπόριο, εστίαση, σούπερ μάρκετ, κομμωτήρια από Δευτέρα 19 Απριλίου


ΠΩΣ ΝΑ ΠΟΥΛΑΤΕ ΟΤΙΔΗΠΟΤΕ Σ' ΟΠΟΙΟΝΔΗΠΟΤΕ / GIRARD JOE\nΠΩΣ ΝΑ ΠΟΥΛΑΤΕ ΟΤΙΔΗΠΟΤΕ Σ' ΟΠΟΙΟΝΔΗΠΟΤΕ\nΝΙΚΗΣΤΕ ΚΑΙ ΣΕΙΣ ΜΕ ΤΟ ΑΛΑΝΘΑΣΤΟ ΣΥΣΤΗΜΑ ΤΟΥ ΤΖΟ ΖΙΡΑΡ - ΠΩΣ ΝΑ ΔΙΑΒΑΖΕΤΕ ΤΟΝ ΠΕΛΑΤΗ ΣΑΝ ΑΝΟΙΧΤΟ ΒΙΒΛΙΟ\nΚωδ. Πολιτείας: 0300-0018\nΚρατάτε στα χέρια σας αυτό το βιβλίο γιατί πιστεύετε πως μπορεί να σας βοηθήσει να κερδίσετε περισσότερα απ' τη δουλειά σας - περισσότερα χρήματα και μεγαλύτερη ικανοποίηση. Πιθανόν να μην είναι αυτό το πρώτο βιβλίο που διαβάζετε πάνω στην τέχνη των πωλήσεων. Το πιθανώτερο είναι πως θα έχετε δει και θα έχετε διαβάσει ένα σωρό βιβλία, βιβλία που υπόσχονται να σας δώσουν τα "μυστικά", τη μαγεία, την έμπνευση. Κατά πάσαν πιθανότητα ξέρετε ήδη καλά πώς να υπνωτίζετε τον εαυτό σας με το να κοιτάζεστε στον καθρέφτη κάθε πρωί και να επαναλαμβάνετε ορισμένες φράσεις. Τώρα πια γνωρίζετε τα μυστήρια του αυτο-υπνωτισμού και μερικών άλλων εκφράσεων που έχουν μαγική δύναμη και που σας βοηθούν ν' αποχτήσετε μιαν ορισμένη ψυχική διάθεση. Γνωρίζετε πολλά σχετικά με το τι μπορείτε να σκέπτεσθε και τι όχι, είτε αυτό είναι αρνητικό είτε θετικό. Και ίσως όλες αυτές οι αντιφατικές συμβουλές που σας προσφέρουν τα βιβλία να σας έχουν μπερδέψει λίγο.\nΔε μου χρειάζεται να πάρω τίποτα από τους υποστηριχτές, τους ειδικούς και όλους τους άλλους ανθρώπους με τις καλές προθέσεις που κουράζονται σκληρά για όλ' αυτά τα βιβλία. Πρέπει να βγάλουν κι αυτοί το ψωμί τους.\nΑς κοιτάξουμε όμως την αλήθεια κατάματα. [...] (Από την εισαγωγή της έκδοσης)\n2. ΤΟ ΤΕΛΟΣ ΕΝΟΣ ΑΠΟΤΥΧΗΜΕΝΟΥ. Η ΑΡΧΗ ΕΝΟΣ ΝΙΚΗΤΗ\n3. ΟΛΑ ΑΡΧΙΖΟΥΝ ΑΠ' ΤΗΝ ΑΝΑΓΚΗ\n4. ΤΟ ΚΟΡΟΪΔΟ ΕΙΝΑΙ ΕΝΑ ΑΝΘΡΩΠΙΝΟ ΠΛΑΣΜΑ\n5. Ο ΝΟΜΟΣ ΤΩΝ 250 ΤΟΥ ΤΖΙΡΑΡΝΤ\n6. ΜΗ ΜΠΕΙΤΕ ΣΤΟ ΚΛΑΜΠ\n7. ΤΙ ΚΑΝΕΤΕ ΑΦΟΥ ΠΕΙΣΕΤΕ ΤΟΝ ΘΕΙΟ ΣΑΣ ΤΟΝ ΧΑΡΡΥ;\n8. ΓΕΜΙΣΤΕ ΤΙΣ ΘΕΣΕΙΣ ΤΟΥ ΤΡΟΧΟΥ ΤΟΥ ΛΟΥΝΑ ΠΑΡΚ\n9. ΤΟ ΚΟΥΤΙ ΜΕ ΤΑ ΕΡΓΑΛΕΙΑ ΤΟΥ ΤΖΙΡΑΡΝΤ\n10. ΚΑΝΤΕ ΤΟΥΣ ΝΑ ΔΙΑΒΑΣΟΥΝ ΤΟ ΤΑΧΥΔΡΟΜΕΙΟ\n11. ΤΟ ΚΥΝΗΓΙ ΜΕ ΤΟΥΣ ΚΡΑΧΤΕΣ\n12. ΜΑΘΕΤΕ ΤΙ ΚΑΝΕΤΕ ΚΑΙ ΓΙΑΤΙ\n13. Η ΕΙΛΙΚΡΙΝΕΙΑ ΑΠΟΤΕΛΕΙ ΤΗΝ ΚΑΛΥΤΕΡΗ ΤΑΚΤΙΚΗ\n14. Η ΑΝΤΙΜΕΤΩΠΙΣΗ ΤΟΥ ΠΕΛΑΤΗ\n15. ΠΛΑΣΑΡΕΤΕ ΤΗ ΜΥΡΩΔΙΑ\n16. ΚΑΤΑΣΚΟΠΕΙΑ ΚΑΙ ΠΛΗΡΟΦΟΡΙΕΣ\n17. ΣΙΓΟΥΡΕΨΤΕ ΤΟΥΣ\n18. ΕΞΑΚΟΛΟΥΘΗΣΤΕ ΝΑ ΚΕΡΔΙΖΕΤΕ ΚΑΙ ΜΕΤΑ ΤΟ ΚΛΕΙΣΙΜΟ\n19. ΠΑΡΤΕ ΟΣΗ ΒΟΗΘΕΙΑ ΜΠΟΡΕΙΤΕ ΝΑ ΒΡΕΙΤΕ\n20. ΕΞΟΔΑ ΚΑΙ ΚΕΡΔΟΣ\n21. ΔΕΝ ΥΠΑΡΧΕΙ ΤΕΛΕΥΤΑΙΟ ΚΕΦΑΛΑΙΟ\nΞενόγλωσσος τίτλος HOW TO SELL ANYTHING TO ANYBODY\nΜετάφραση ΔΑΛΑΜΑΓΚΑ ΜΙΝΑ\nΣυγγραφέας/Δημιουργός (Ελληνικά) ΤΖΙΡΑΡΝΤ ΤΖΟ\nΚωδικός Πολιτείας 0300-0018\nΜπορεί ο συγγραφέας, στην εποχή του, να ήταν ο καλύτερος πωλητής, όπως αναφέρεται στο εξώφυλλο, αλλά δεν ήξερε αυτό να το μεταδώσει σε γραπτό λόγο. Κουραστική γλώσσα, σαν σε προφορικό λόγο, με πολλές επαναλήψεις του ίδιου νοήματος με άλλες λέξεις. Μία προσπάθεια να χτίσει ο συγγραφέας το εγκώμιο του εαυτού του.


Επιδότηση καυσίμων: Ξεπέρασαν τις 100.000 οι αιτήσεις για το Fuel Pass | VIMA Online\nΓΙΟΡΤΑΖΟΥΝ: 16 ΜΑΙΟΥ 2022, 20:41\n0 26 ΑΠΡΙΛΙΟΥ 2022, 18:47\nΕπίδομα βενζίνης: Ανοίγει στις 26 Απριλίου η πλατφόρμα – Οι δικαιούχοι και οι αιτήσεις\n"Μέσα σε λίγες ώρες ξεπεράσαμε τις 100.000 αιτήσεις για το Fuel Pass" ανέφερε σε ανάρτησή του στο twitter ο υπουργός Ψηφιακής Διακυβέρνησης, Κυριάκος Πιερρακάκης, υπενθυμίζοντας πως "εφόσον ο ΑΦΜ σας λήγει σε 0,1 ή 2, μπορείτε να υποβάλετε την αίτησή σας μέσω του vouchers.gov.gr".\nΠερισσότεροι από 3 εκατομμύρια δικαιούχοι\nΗ πλατφόρμα θα ανοίγει σταδιακά, ανάλογα με το τελευταίο ψηφίο του ΑΦΜ των πολιτών. Συγκεκριμένα:\nΤην Τρίτη 26 Απριλίου θα μπορούν να κάνουν αίτηση οι πολίτες των οποίων οι ΑΦΜ λήγουν σε 0, 1 και 2.\nΈως την Παρασκευή 29 Απριλίου θα ανοίξει η πλατφόρμα για όλους τους δικαιούχους πολίτες με βάση το λήγοντα αριθμό του ΑΦΜ τους, και οι οποίοι θα ενημερώνονται με ανακοινώσεις.


Xerox WorkCentre 3655i V_S Laser Multifunctional Black & White Printer\n25510 38231 25510 38230 [email protected] facebook\nSolid Ink Εκτυπωτές\nΑρχική σελίδαΠολυμηχανήματαLaser ΠολυμηχανήματαΑσπρόμαυρα πολυμηχανήματαXEROX WorkCentre 3655i V_S\nXEROX WorkCentre 3655i V_S\nAvailablity: Διαθέσιμο κατόπιν παραγγελίας\nΠολυμηχάνημα Xerox WorkCentre 3655i\nΠολυλειτουργικός εκτυπωτής Xerox WorkCentre 3655i\nΟ πολυλειτουργικός εκτυπωτής WorkCentre 3655i επιτρέπει στο προσωπικό σας να ελέγχει τις λειτουργίες της συσκευής από οποιονδήποτε σταθμό εργασίας. Ο πίνακας απομακρυσμένου ελέγχου καθιστά πιο εύκολη την εκπαίδευση χρηστών και επίσης διευκολύνει το προσωπικό ΙΤ να προβάλλει και να παρακολουθεί εξ αποστάσεως το περιβάλλον εργασίας χρήστη. Οι συσκευές Xerox που διαθέτουν τεχνολογία ConnectKey υποστηρίζουν μια σύνδεση Wi-Fi Direct που σας επιτρέπει να εκτυπώνετε από την κινητή συσκευή σας χωρίς να χρειάζεται να συνδεθείτε σε δίκτυο.\nΗ Xerox καθιστά δυνατή την ασφαλή εκτύπωση και σάρωση υψηλής ακρίβειας με μια συνεχή σειρά επιλογών για κινητές συσκευές, οι οποίες ταιριάζουν στο περιβάλλον σας, με δωρεάν εφαρμογές εκτύπωσης και σάρωσης, όπως η εφαρμογή Xerox Mobile Link, καθώς και με ένα ισχυρό σύνολο λύσεων κινητών συσκευών για επιχειρήσεις.\nΚαλύτερος τρόπος εργασίας.\nΑπολαύστε ένα απλοποιημένο και εύχρηστο περιβάλλον εργασίας χρήστη που μπορεί να προσαρμοστεί στις ιδιαίτερες επιχειρηματικές ανάγκες σας. Δημιουργήστε εύκολα μια ροή εργασίας που σάς επιτρέπει να σαρώνετε πληροφορίες στους επιλεγμένους προορισμούς σας, (email, επιφάνεια εργασίας, φακέλους δικτύου, αποθηκευτικούς χώρους στο cloud) σε ασφαλείς μορφές με δυνατότητα αναζήτησης κειμένου, με το πάτημα ενός κουμπιού. Με αυτόν τον τρόπο εξοικονομείτε χρόνο και μπορείτε να πραγματοποιείτε περισσότερες εργασίες με τις πληροφορίες που σαρώνετε και αποθηκεύετε. Με τις ενσωματωμένες εφαρμογές οι εργαζόμενοι που μετακινούνται μπορούν να συνδέονται εύκολα στη συσκευή. Το Xerox App Gallery σάς επιτρέπει να πραγματοποιείτε λήψη νέων εφαρμογών, όπως τα Print from DropBox και Scan to Microsoft Office 365 απευθείας από το περιβάλλον εργασίας χρήστη. Η τεχνολογία Xerox ConnectKey σάς βοηθά να απλοποιήσετε τον τρόπο που χειρίζεται η επιχείρησή σας τις κρίσιμες πληροφορίες – είτε εσωτερικά είτε στο cloud.\nΠραγματική εξοικονόμηση κόστους για τον πραγματικό κόσμο.\nΤα προγράμματα οδήγησης εκτύπωσης της Xerox τα οποία βασίζονται στα Microsoft Windows σας δίνουν τη δυνατότητα να αποθηκεύετε διαφορετικές ρυθμίσεις ανά εφαρμογή, ελαχιστοποιώντας την ανάγκη αλλαγών και μειώνοντας τον κίνδυνο για ενδεχόμενα σφάλματα. Η τεχνολογία Xerox ConnectKey εξελίσσεται μαζί με τις ανάγκες σας περιορίζοντας τη χρήση και ελέγχοντας την εκτύπωση. Ο έλεγχος δικαιωμάτων χρήστη ενσωματώνεται στο εσωτερικό σας σύστημα ελέγχου ταυτότητας, δίνοντάς σας τη δυνατότητα να εμποδίζετε προκαθορισμένους ή μη εξουσιοδοτημένους χρήστες να βλέπουν συγκεκριμένες λειτουργίες στο περιβάλλον εργασίας χρήστη.\nΠροστατεύστε τα δεδομένα σας.\nΗ τεχνολογία ConnectKey παρέχει προηγμένες λειτουργίες και τεχνολογίες που βοηθούν να εξασφαλίσετε ότι οι εμπιστευτικές πληροφορίες της εταιρείας σας παραμένουν ασφαλείς. Οι τυπικές λειτουργίες ασφάλειας που παρέχουμε περιλαμβάνουν κρυπτογράφηση σκληρού δίσκου AES 256-bit, προστασία McAfee με την υποστήριξη της Intel Security, επεγγραφή ειδώλου, ασφαλή εκτύπωση με προθεσμία διαγραφής και αποστολή email σε εξωτερικούς διακομιστές αλληλογραφίας.\nΚωδικός προϊόντος: 3655i V_S Κατηγορίες: Πολυμηχανήματα, Ασπρόμαυρα πολυμηχανήματα Ετικέτα: WorkCentre 3655\nWorkCentre 3655i V_S\n1 GHz διπλού πυρήνα, Σκληρός δίσκος με ελάχιστο μέγεθος 250 GB\n10/100/1000Base-T Ethernet, Εκτύπωση USB 2.0 direct υψηλής ταχύτητας, Wi-Fi Direct με προαιρετικό ασύρματο προσαρμογέα Xerox USB\nNAI, Προορισμοί: Σάρωση σε θυρίδα, Σάρωση σε USB, Σάρωση σε Email, Σάρωση στο δίκτυο\nΑντιγραφή: Μόλις 12 δευτερόλεπτα., Μόλις 8 δευτερόλεπτα\nΑυτόματος τροφοδότης εγγράφων διπλής όψης (DADF): 60 φύλλα. Ειδικά μεγέθη: 139,7 x 139,7 mm έως 216 x 356 mm, Δίσκος 1: 550 φύλλα, Ειδικά μεγέθη: 139,7 x 210 mm έως 216 x 356 mm, Δίσκος Bypass: 150 φύλλα, Ειδικά μεγέθη: 76,2 x 127 mm έως 216 x 356 mm\n250 φύλλα, αυτόματη λειτουργία διπλής όψης\nApple AirPrint, Mopria Certified, QR Code App, Xerox App Gallery App, @PrintByXerox App\nΑυτόματος τροφοδότης εγγράφων διπλής όψης (DADF): Μίας όψης: 50 έως 125 g/m², Διπλής όψης: 60 έως 125 g/m², Δίσκος Bypass, Δίσκος 1: 60 έως 216 g/m²\nΑπλό, διάτρητο, letterhead, ελαφρύ χαρτόνι, χαρτόνι, ανακυκλωμένο, bond, ετικέτες, προτυπωμένο, φάκελοι, ειδικό\nΚασέτα γραφίτη πολύ υψηλής χωρητικότητας: 25.900 σελίδες 106R02740, Κασέτα γραφίτη υψηλής χωρητικότητας: 14.400 σελίδες 106R02738, Κασέτα γραφίτη: 6.100 σελίδες 106R02736, Κασέτα τυμπάνου 113R00773\nXerox Toner Black Extra HC 106R02740\n147,00€ Προσθήκη στο καλάθι\nXerox Toner Black HC 106R02738\n266,00€ Προσθήκη στο καλάθι\nXEROX WorkCentre 6655 V_X\n480,00€ 440,00€ Προσθήκη στο καλάθι\n515,00€ Προσθήκη στο καλάθι\n...και προσφορές από το κατάστημά μας


Υπόθεση βιτριόλι: Η ΕΛ.ΑΣ. κοιτά στον επαγγελματικό χώρο της 34χρονης - Paraskhnio.gr\n27/05/2020 4:54 πμ\nΥπόθεση βιτριόλι: Η ΕΛ.ΑΣ. κοιτά στον επαγγελματικό χώρο της 34χρονης\n24/05/2020 1:17 πμ\n24/05/2020 1:18 πμ\nΣυνεχίζεται η διερεύνηση της υπόθεσης με την επίθεση με βιτριόλι στην Καλλιθέα, αφού ακόμα δεν έχει εντοπιστεί η άγνωστη γυναίκα με τα μαύρα που πέταξε το χημικό στην άτυχη 34χρονη.\nΤην ίδια ώρα, οι έρευνες της Αστυνομίας συνεχίζονται αδιάκοπα προκειμένου να δοθεί λύση στο μυστήριο. Όπως αναφέρουν πληροφορίες η 34χρονη δεν έδωσε κάποιο σημαντικό στοιχείο ακόμη, λέγοντας πως δεν γνώριζε το πρόσωπο που της επιτέθηκε, αναφέροντας ότι δεν κατανοεί ποιος και γιατί ήθελε να της κάνει τόσο μεγάλο κακό. Οι αξιωματικοί της αστυνομίας ευελπιστούν ότι από την εξέταση των κλήσεων από και προς το κινητό του θύματος θα λάβουν κρίσιμες απαντήσεις στην προσπάθειά τους να εντοπίσουν τους δράστες της φρικτής επίθεσης.\nΟ δικηγόρος ζήτησε από την 34χρονη να ενημερώσει αμέσως την αστυνομία, γιατί πλέον μιλάμε για ένα διαφορετικό σενάριο, σε σχέση με όσα διακινούνταν μέχρι στιγμής. Να σημειώσουμε ότι στο μικροσκόπιο των αρχών έχουν μπει οι σχέσεις της 34χρονης στο παρελθόν καθώς, σύμφωνα με όσα μετέδωσε χθες το Star είχε μεταβεί σε αστυνομικά τμήματα τα τελευταία 5 χρόνια μετά από επεισόδια με πρώην συντρόφους της.\nTagsβιτριόλι εγκαύματα επίθεση Ιωάννα\nΑίθριος ο καιρός, από αύριο λίγη συννεφιά\nΑπίστευτο τροχαίο στην Κόρινθο με ΙΧ που καρφώθηκε σε κολόνα (ΦΩΤΟ)


Μία ζωντανή κοινότητα 3.000 Ελλήνων στο Κατάρ | Pontos News\nΆλλη μια μεγάλη δωρεά από τους Έλληνες της Αυστραλίας\nΟ Ζακ Γαλιφιανάκης ανακρίνει με τον δικό του μοναδικό τρόπο τον Ομπάμα\n15 Μάρτιος 2014, 13:56 - Τελευταία Ενημέρωση: 5 Σεπτέμβριος 2014, 19:27\nΜία ζωντανή κοινότητα 3.000 Ελλήνων στο Κατάρ\nΜια οργανωμένη και δημοφιλή κοινότητα έχουν δημιουργήσει στο Κατάρ οι 3.000 Έλληνες που έχουν μεταναστεύσει εκεί. Πολιτικοί μηχανικοί, μηχανολόγοι μηχανικοί, χημικοί μηχανικοί, πιλότοι, αεροσυνοδοί, ξενοδοχοϋπάλληλοι, προπονητές, φυσικοθεραπευτές, υπεύθυνοι διοργάνωσης αθλητικών αγώνων έκαναν «απόβαση» στην αραβική χώρα, όπου οι προετοιμασίες για την υποδοχή του Μουντιάλ το 2022 είναι πυρετώδεις.\nΠερίπου τρεις χιλιάδες συμπατριώτες μας έχουν μετακομίσει στο Κατάρ, καθιστώντας την ελληνική κοινότητα υπολογίσιμη, αλλά και εξαιρετικά δημοφιλή όπως αναφέρει η Καθημερινή, χάρη στο δυνατό brand name της Ελλάδας στον αραβικό κόσμο.\nΗδη στην περιοχή δραστηριοποιούνται τέσσερις μεγάλες κατασκευαστικές εταιρείες από την Ελλάδα και την Κύπρο, που λειτουργούν ως «γέφυρα» για τη μετάβαση Ελλήνων μηχανικών στο εμιράτο.\nΥποδειγματική είναι η αξιοποίηση των εγκαταστάσεων, που του έχουν μείνει «προίκα» από τους Πανασιατικούς Αγώνες του 2006. «Σχεδόν κάθε βδομάδα υλοποιούνται αθλητικά δρώμενα, από ιππικούς αγώνες έως αγώνες κρις κραφτ». Παράλληλα, όμως, η βασιλική οικογένεια του Κατάρ οραματίζεται το εμιράτο να μετατραπεί σε βάθος χρόνου και σε Μέκκα του πολιτισμού. Αν το «στοίχημα», που έχει αναλάβει εν πολλοίς η φιλότεχνη κόρη της οικογένειας, πετύχει, μπορεί να δημιουργηθούν θέσεις εργασίας και σε άλλους τομείς.